Cava na Lotu Dina? Me Vaka e Tukuni ena iVolatabu na Lotu Cava e Dina?\nWILIKA ENA VOSA Afrikaans Albanian American Sign Language Amharic Arabic Arabic (Lebanon) Armenian Azerbaijani Azerbaijani (Cyrillic) Bislama Brazilian Sign Language Bulgarian Catalan Cebuano Chichewa Chinese (Shanghainese) Chinese (Sichuanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Ecuadorian Sign Language Efik English Estonian Ewe Faroese Finnish Fon French Ga Georgian German Greek Gun Haitian Creole Hausa Hebrew Hiligaynon Hindi Hindi (Roman) Hungarian Iban Icelandic Iloko Indonesian Isoko Italian Japanese Kachin Kalanga (Botswana) Kazakh Kazakh (Arabic) Kikaonde Kiluba Kinyarwanda Kirghiz Kirundi Korean Latvian Lingala Lithuanian Luxembourgish Macedonian Malagasy Malay Malayalam Maltese Mambwe-Lungu Mongolian Moore Myanmar Nepali Norwegian Nyaneka Nzema Oromo Ossetian Pangasinan Papiamento (Aruba) Papiamento (Curaçao) Pennsylvania German Persian Polish Portuguese (Brazil) Portuguese (Portugal) Quichua (Chimborazo) Romanian Russian Samoan Sepedi Serbian (Cyrillic) Serbian (Roman) Setswana Shona Sinhala Slovak Slovenian Somali Spanish Swahili Swahili (Congo) Swedish Tagalog Tahitian Tamil Tatar Telugu Tetun Dili Thai Tigrinya Tiv Tongan Tsonga Turkish Turkmen Twi Ukrainian Valencian Venda Vietnamese Xhosa Yoruba Zulu vakaViti\nE vakatakilakilataka na iVolatabu na sala eda na kilai ira kina era vakavuvulitaka na ka dina. E kaya: “Dou na kilai ira ena vuadra. E vakaevei, e dau beti na vaini mai na wavakavotona, se lolo mai na soni?” (Maciu 7:16) Me vaka ga nomu rawa ni vakaduiduitaka na vaini mai na wavakavotona, e rawa tale ga ni o vakaduiduitaka na dina mai na lasu, se so na kena ivakatakilakila qo.\nNa lotu dina e vakavulica na ka dina ena Vosa ni Kalou ena iVolatabu. E sega ni yavutaki ena vuku vakatamata. (Joni 4:24; 17:17) E okati kina na ka dina vakalotu me baleta na bula, kei na inuinui ni bula tawamudu ena vuravura parataisi. (Same 37:29; Aisea 35:5, 6; Isikeli 18:4) E tukuna tale ga vakadodonu nodra lasu na vo ni lotu.—Maciu 15:9; 23:27, 28.\nNa lotu dina e vukea e levu mera kila na Kalou, okati kina nodra kila na yacana, o Jiova. (Same 83:18; Aisea 42:8; Joni 17:3, 6) E sega ni vakavuvulitaka ni dredre me kilai na Kalou, se sega ni dauveikauaitaki. Ia e vakavuvulitaka ga ni vinakata na Kalou meda veiwekani kei koya.—Jemesa 4:8.\nNa lotu dina e vakaraitaka ni Kalou e lesi Jisu Karisito me veivakabulai. (Cakacaka 4:10, 12) Era muria na ivakaro i Jisu, ra vakatotomuria tale ga nona ivakaraitaki.—Joni 13:15; 15:14.\nNa lotu dina e vakabibitaka ni Matanitu ni Kalou e inuinui duadua ga ni kawatamata. Era tukuna tale ga vei ira eso tale na veika me baleta na Matanitu ni Kalou.—Maciu 10:7; 24:14.\nNa lotu dina e uqeta na veilomani dina. (Joni 13:35) E vakavulica meda doka na matatamata kece, qai ciqomi ira na duikaikai, itovo, duidui vosa, se duidui nodra isususu. (Cakacaka 10:34, 35) Na loloma e uqeti ira mera kua ni vakaitavi tale ga ena ivalu.—Maika 4:3; 1 Joni 3:11, 12.\nNa lotu dina e sega ni saumi nodra italatala. Era sega tale ga ni tukuna na icavuti mera vakacerecerei kina na italatala ni lotu.—Maciu 23:8-12; 1 Pita 5:2, 3.\nNa lotu dina e sega ni veitovaki ena veika vakapolitiki. (Joni 17:16; 18:36) Ia era muria qai talairawarawa ina matanitu me salavata kei na ivakaro ena iVolatabu: “Ni solia vei Sisa na ka e nei Sisa [dusia tiko na lewa], vua na Kalou na ka e nona na Kalou.”—Marika 12:17; Roma 13:1, 2.\nNa lotu dina e sega ni dodonu me ka vagauna, ia me tiki sara ga ni noda bula. O ira na lewena era bulataka sara ga na ivakavuvuli vakaivolatabu ena nodra bula kece. (Efeso 5:3-5; 1 Joni 3:18) Era sega ni dau yalodua, ia era marau nira sokaloutaka tiko “na Kalou mamarau.”—1 Timoci 1:11.\nEra le lailai ga na lotu dina. (Maciu 7:13, 14) Era na beci, vakalialiai qai vakararawataki nira cakava na inaki ni Kalou.—Maciu 5:10-12.\nSega ni vakatau ena ivakarau ni lomamu nomu digia na lotu dina\nE rerevaki ke da digia na lotu ena ka ga eda vakila. E parofisaitaka tu na iVolatabu na gauna era na digia ga kina na tamata nodra qasenivuli me vakavulici ira ena ka e via rogoca na daligadra.” (2 Timoci 4:3) Ia ke sega mada ga ni kilai levu na lotu dina, e uqeti keda ga na iVolatabu meda muria “na lotu e savasava qai sega ni dukadukali ena mata ni noda Kalou na Tamada.—Jemesa 1:27; Joni 15:18, 19.\nCava na Veika Vakayalo? Au Rawa ni Tamata Vakayalo Keu Sega Mada ga ni Lotu?\nTolu na vakatutu mo bucina kina na ka vakayalo, mo kila tale ga e va na rai cala me baleta na ka vakayalo.\nE Dodonu me Caka Bisinisi o Lotu?\nLevu era lewena tu na lotu nikua era dravudravua, ia era vutuniyau na kena italatala.\niMeli iMeli Au na Kunea Vakacava na Lotu Dina?\nijwbq wase 92


Me Vakayaloqaqataki Iko o Jiova | Vale ni Vakatawa Vulici\nNa Vale ni Vakatawa (iTabataba e Vulici) | Feperueri 2020\nWILIKA ENA VOSA Abua Acholi Afrikaans Aja Akha Albanian Altai Alur American Sign Language Amharic Amis Arabic Argentinean Sign Language Armenian Armenian (West) Assamese Aukan Australian Sign Language Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivian Sign Language Boulou Brazilian Sign Language British Sign Language Bulgarian Cakchiquel (Western) Cambodian Catalan Cebuano Changana (Mozambique) Chavacano Chichewa Chiga Chilean Sign Language Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Colombian Sign Language Costa Rican Sign Language Croatian Croatian Sign Language Cuban Sign Language Czech Czech Sign Language Damara Dangme Danish Digor Douala Drehu Dutch Ecuadorian Sign Language Edo Efik English Esan Estonian Ewe Fante Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Gitonga Gokana Greek Greek Sign Language Greenlandic Guadeloupean Creole Guarani Guatemalan Sign Language Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (White) Honduras Sign Language Hungarian Hungarian Sign Language Iban Ibanag Ibinda Icelandic Idoma Igbo Igede Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kenyan Sign Language Khana Kikamba Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisonge Kituba Kongo Konkani (Roman) Korean Korean Sign Language Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Makhuwa-Meetto Malagasy Malawi Sign Language Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexican Sign Language Mingrelian Mixe (North Central) Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nicaraguan Sign Language Niuean Norwegian Nsenga (Zambia) Nyaneka Nyungwe Nzema Okpe Oromo Ossetian Otetela Palauan Panamanian Sign Language Pangasinan Papiamento (Curaçao) Paraguayan Sign Language Persian Peruvian Sign Language Pidgin (West Africa) Polish Polish Sign Language Ponapean Portuguese (Brazil) Portuguese (Portugal) Portuguese Sign Language Punjabi Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romanian Romanian Sign Language Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russian Russian Sign Language Rutoro Salvadoran Sign Language Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Sunda Swahili Swahili (Congo) Swati Swedish Tagalog Tahitian Taiwanese Sign Language Tajiki Tamil Tandroy Tankarana Tarascan Tatar Telugu Tetun Dili Thai Thai Sign Language Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Venezuelan Sign Language Vezo Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zambian Sign Language Zande Zapotec (Isthmus) Zimbabwe Sign Language Zulu vakaViti\nULUTAGA NI VULI 9\nMe Vakayaloqaqataki Iko o Jiova\nSERE 44 Nodra Masu na Yalomalua\n1. Na cava e rawa ni vakavuna na nuiqawaqawa? Ena cala vakacava na noda rai?\nO BAU nuiqawaqawa * ena dua na gauna? De dua o nuiqawaqawa ni vakararawataki iko na ka era tukuna se cakava eso. Se o rairai nuiqawaqawataka na ka o tukuna se cakava. Kena ivakaraitaki, o rairai cakava e dua na cala o lomaleqataka ni na sega ni vosoti iko kina o Jiova. Koya e ca sara, o na rairai nanuma ni nomu nuiqawaqawa e vakaraitaka na lailai ni nomu vakabauta, o tamata ca tale ga. Vakacava e dina qori?\n2. Na ivakaraitaki vakaivolatabu cava e dusia ni sega ni vakaraitaki ni lailai ni vakabauta na nuiqawaqawa?\n2 Meda dikeva mada e vica na ivakaraitaki vakaivolatabu. Kena imatai o Ana, a qai yaco me tinai Samuela na parofita. E dei na nona vakabauta, ia e nuiqawaqawa ni vakalolomataki koya e dua na lewe ni nona vuvale. (1 Sam. 1:7) Kena ikarua, na yapositolo o Paula, e dei tale ga na nona vakabauta. Ia dua na ka na nona “lomaleqataka na ivavakoso kece.” (2 Kor. 11:28) Kena ikatolu o Tui Tevita, na dei ni nona vakabauta e lomani koya kina vakalevu o Jiova. (Caka. 13:22) Ia e nuiqawaqawataka na levu ni nona cala. (Same 38:4) O Jiova e vakacegui ratou, e vakayaloqaqataki ratou tale ga. Meda veivosakitaka mada na ka eda vulica ena nodratou ivakaraitaki.\nEDA VULI VUA NA MARAMA YALODINA O ANA\n3. Ena vakanuiqawaqawataki keda vakacava na ka era tukuna eso?\n3 Eda na rawa ni nuiqawaqawa ni vosa vakaukaua vei keda e dua se veibeci na ka e cakava, vakabibi ke vakamosia na lomada e dua eda veivolekati se veiwekani. Eda na rairai lomaleqataka nida na sega tale ni veitokani. Eso na gauna, ena rairai vosa vakalialia o koya e vakararawataki keda, e vaka ga eda lausua ena iseleiwau! (Vkai. 12:18) Se rairai nakita e dua me vosataki iko me vakamosia na yalomu. Qori na ka e sotava e dua na tacida yalewa itabagone. E kaya: “Ena vica na yabaki sa oti, e lasutaka na kequ itukutuku ena Internet e dua au nanuma ni noqu itokani vinaka. E mosi sara ga vei au, au nuiqawaqawa. Au sega sara ga ni kila na vuna e liumuritaki au kina va qori.” Ke vakamosia na yalomu e dua nomu itokani voleka se wekamu, ena yaga vei iko na ivakaraitaki nei Ana.\n4. Na veika dredre cava e vosota o Ana?\n4 E vosota o Ana eso na ituvaki dredre. Kena ivakaraitaki, e vica vata na yabaki nona sega tu ni vakaluveni. (1 Sam. 1:2) Ni sega ni vakaluveni e dua na yalewa ena nodra gauna na Isireli, e nanumi ni sega ni vakalougatataki koya o Jiova. Dua na ka na nona madua o Ana. (Vkte. 30:1, 2) Koya e ca sara, ni tiko na ikarua ni wati Elikana o Penina, e vakaluveni kina. E dau raici Ana o Penina me kena meca, e dau “vakalialiai [koya] tiko ga” me “vakararawataki koya.” (1 Sam. 1:6) E rarawataka sara ga o Ana na ituvaki qori. Ena levu ni nona rarawa, e “tagi kina qai sega ni kana.” E “rarawa vakalevu” na lomana. (1 Sam. 1:7, 10) E qai vakacegui vakacava?\n5. E yaga vakacava vei Ana na masu?\n5 E talaucaka o Ana na lomana vei Jiova ena masu. Ni masu oti, e vakamacalataka na kena ituvaki vua na Bete Levu o Ilai. E tukuna vua o Ilai: “Mo lako ena vakacegu, me solia mada ga na Kalou ni Isireli na ka o kerea vua.” Na cava e yaco? E “lako sara [o Ana] me kana, e sega tale ni laurai e matana na lomaleqa.” (1 Sam. 1:17, 18) Na masu ga e uqeti Ana me lomavakacegu tale.\nMe vakataki Ana, eda na vakila tale vakacava na lomavakacegu? (Raica na parakaravu 6-10)\n6. Na cava eda vulica vei Ana kei na ivakasala ena Filipai 4:6, 7 me baleta na masu?\n6 Eda na lomavakacegu tale nida gumatua ena masu. E balavu nona vosa tiko o Ana vua na Tamana vakalomalagi. (1 Sam. 1:12) E rawa ni balavu tale ga na noda masu vei Jiova nida tukuna vua na ka eda nuiqawaqawataka, ka eda rerevaka, kei na noda malumalumu. E sega ni tukuni me tuvani vakaserekali na noda masu se tuvani vakamaqosa. Eso na gauna eda dau tagi sara ga vei Jiova nida talaucaka na noda nuiqawaqawa. Ia ena sega vakadua ni oca me rogoci keda. Nida sa masulaka na noda leqa vei Jiova, meda kua tale ga ni guilecava na ivakasala ena Filipai 4:6, 7. (Wilika.) E cavuta o Paula ni bibi meda dau vakavinavinaka tale ga. E levu sara na vuna meda vakavinavinakataki Jiova kina. Kena ivakaraitaki, meda vakavinavinakataka na isolisoli ni bula, na totoka ni ka e bulia, na dei ni nona loloma, kei na inuinui totoka e vakarautaka tu vei keda. Na cava tale eda vulica vei Ana?\n7. Na cava e dau cakava vakalevu o Ana kei watina?\n7 E sotava na ituvaki dredre o Ana, ia e dau tomani watina vakalevu i Sailo, na vanua e sokaloutaki kina o Jiova. (1 Sam. 1:1-5) Nona tiko gona ena valeniveitavaki, e vakayaloqaqataki koya na Bete Levu o Ilai. E tukuna vua me sauma mada ga o Jiova na nona masu.—1 Sam. 1:9, 17.\n8. E yaga vakacava na soqoni? Vakamacalataka.\n8 Eda na lomavakacegu tale nida tiko wasoma ena soqoni ni ivavakoso. Ni tekivu na soqoni, e dau masu e dua na tacida tagane me kerea na veidusimaki ni yalo tabu. Na vakacegu e okati ena vua ni yalo tabu. (Kala. 5:22) Ke da nuiqawaqawa ia eda tiko ena soqoni, ena vakayaloqaqataki keda o Jiova kei ira na tacida meda vakila tale na vakacegu. Na masu kei na soqoni e rua na sala bibi e vakayaloqaqataki keda kina o Jiova. (Iper. 10:24, 25) Meda dikeva tale mada e dua na ka eda vulica vei Ana.\n9. Na cava e sega ni veisau vei Ana? Cava ga e veisau?\n9 E sega ni tutu ga sa oti vakasauri na vu ni nona nuiqawaqawa o Ana. Ni lesu mai na sokalou ena valeniveitavaki, e mai tiko tale ena vale e tiko kina o Penina. E sega ni tukuni ena iVolatabu ni veisau na ivakarau nei Penina. Kena irairai ni a vosota tiko ga o Ana na vosa mosimosi nei Penina. Ia e lomavakacegu tale o Ana, sa sega ni cudru. Ni nuitaka o Ana ni rogoca o Jiova na nona masu, sa oti na nona lomaleqa. E vakacegui koya o Jiova, e vakayaloqaqataki koya tale ga. Toso na gauna, e vakalougatataki o Ana ni vica tale na luvena!—1 Sam. 1:19, 20; 2:21.\n10. Na cava eda vulica vei Ana?\n10 Eda na lomavakacegu tale ke sega ni oti mada ga na vu ni noda nuiqawaqawa. Eda dau masu vagumatua, eda tiko wasoma tale ga ena soqoni, ia ena rairai sega ni oti rawa eso na noda leqa. Na cava eda vulica vei Ana? Ena sega ni dua na ka me tarova nona vakayaloqaqataki keda o Jiova. Ena sega ni guilecavi keda o Jiova, ena vakaicovitaki keda ena vuku ni noda yalodina ena gauna qo kei na gauna se bera mai.—Iper. 11:6.\nEDA VULI VUA NA YAPOSITOLO O PAULA\n11. Na cava e dau nuiqawaqawataka o Paula?\n11 E levu na ka e nuiqawaqawataka na yapositolo o Paula. Kena ivakaraitaki, ni lomani ira na mataveitacini, e lomaleqataka vakalevu na leqa era sotava. (2 Kor. 2:4; 11:28) Ena nona ilesilesi vakayapositolo, e dau sotavi ira na dauveitusaqati era mokulaki koya ra qai biuti koya e valeniveivesu. E vosota tale ga na veika dredre e vakavu nuiqawaqawa, me vaka na “bula ena gauna ni dravudravua.” (Fpai. 4:12) E voca mada ga vakatolu ena waqa, kena irairai gona ni dau nuiqawaqawataka na soko. (2 Kor. 11:23-27) Na cava e vukei Paula ni nuiqawaqawa?\n12. Na cava e vakalailaitaka na nuiqawaqawa nei Paula?\n12 E nuiqawaqawataka o Paula na veika dredre era sotava na mataveitacini, ia e sega ni saga me walia duadua. E yalomalumalumu o Paula ni kila ni sega ni rawa ni qarava duadua na itavi qori. E kerea eso tale mera veivuketaka na itavi ena ivavakoso. Kena ivakaraitaki, e lesia na itavi vei rau na tagane nuitaki o Timoci kei Taito. E macala gona ni itavi erau qarava e vakalailaitaka na nuiqawaqawa nei Paula.—Fpai. 2:19, 20; Taito 1:1, 4, 5.\nMe vakataki Paula, na cava meda cakava meda kua kina ni nuiqawaqawa? (Raica na parakaravu 13-15)\n13. Era na vakatotomuri Paula vakacava na qase ni ivavakoso?\n13 Kerea nodra veivuke eso tale. Me vakataki Paula, e levu na qase ni ivavakoso dauloloma nikua era nuiqawaqawataka na ituvaki dredre era sotava na lewe ni ivavakoso. Ia ena sega ni rawa ni vukei ira kece na lewe ni ivavakoso e dua ga na qase. Na yalomalumalumu ena uqeti koya me wasea na itavi vei ira na vo ni tagane matua, ena vakavulici ira tale ga na tagane gone mera vukei koya ena nodra qaravi na sipi ni Kalou.—2 Tim. 2:2.\n14. Na cava e sega ni kauaitaka o Paula? Cava eda vulica vua?\n14 Vakaraitaka ni o vinakata mo vakacegui. E yalomalumalumu o Paula, e qara kina na nodra veivakayaloqaqataki na nona itokani. E sega ni kauaitaka ke ra nanuma eso tale ni ivakaraitaki ni malumalumu na nodra vakacegui koya na nona itokani. Ni volavola o Paula vei Filimoni, e kaya: “Dua na ka na noqu marau kei na noqu vakacegu ena vuku ni nomu loloma.” (Fmon. 7) E cavuta o Paula e vica na nona itokani vakacakacaka era dau vakayaloqaqataki koya vakalevu ena gauna dredre. (Kolo. 4:7-11) Nida vakaraitaka ena yalomalumalumu nida vinakata na veivakayaloqaqataki, era na marau na tacida mera tokoni keda.\n15. Na cava e cakava o Paula ni dredre na ituvaki e sotava?\n15 Nuitaka na Vosa ni Kalou. E kila o Paula ni na vakacegui koya na Vosa ni Kalou. (Roma 15:4) Ena vakayalomatuataki koya ni dredre na ka e sotava. (2 Tim. 3:15, 16) Ni tiko e Roma ena ikarua ni gauna e vesu kina, e kila ni sa voleka sara me vakamatei. Na cava e cakava o Paula ena gauna dredre qori? E kerei Timoci me lako totolo yani, me kauta tale ga yani “na ivolavivigi.” (2 Tim. 4:6, 7, 9, 13) Na vuna? Kena irairai ni tiko ena ivolavivigi qori eso na wase ni iVolatabu vakaIperiu e rawa ni vakayagataka o Paula ena nona vulica vakataki koya na iVolatabu. Nida vakatotomuri Paula ena noda vulica wasoma na Vosa ni Kalou, o Jiova ena vakayagataka qori me vakayaloqaqataki keda se mani ituvaki dredre cava eda sotava.\nEDA VULI VEI TUI TEVITA\nMe vakataki Tevita, na cava meda cakava nida valavala ca bibi? (Raica na parakaravu 16-19)\n16. Na cava e nuiqawaqawataka o Tevita?\n16 E cakava o Tevita e dua na ka e vakaleqa na nona lewaeloma. A veibutakoci kei Pacisepa, e tuvanaka me vakamatei o Uraia na watina qai via vunitaka na nona cala. (2 Sam. 12:9) A via vakawalena o Tevita na nona lewaeloma. Na kena itinitini? E vakaleqai na nona veiwekani kei Jiova, e nuiqawaqawa, e tauvimate tale ga. (Same 32:3, 4) Na cava e vukei Tevita ena nona nuiqawaqawa? Na cava tale ga meda cakava nida valavala ca bibi?\n17. E kilai vakacava ena Same 51:1-4 ni veivutuni mai vu ni lomana o Tevita?\n17 Masu me vosoti iko o Jiova. E qai masuti Jiova o Tevita. E veivutuni mai vu ni lomana, e vakatusa na nona cala. (Wilika Same 51:1-4.) E lomavakacegu tale, e marau tale ga! (Same 32:1, 2, 4, 5) Ke o valavala ca bibi, kua ni saga mo vunitaka. Ia mo vakatusa na nomu ivalavala ca vei Jiova ena nomu masu. Ni o cakava qori, o na vakila na lomavakacegu, ena sega ni ora tiko na lomamu. Ia ke o vinakata me vinaka tale na nomu veiwekani kei Jiova, e tiko e dua tale na ka mo cakava.\n18. Na cava e cakava o Tevita ni vakadodonutaki?\n18 Ciqoma na veivakadodonutaki. Ni tala o Jiova na parofita o Necani me vakaraitaka vei Tevita na nona ivalavala ca, e sega ni vakaiulubale o Tevita se tukuna ni sega sara ni ca na ka e cakava. E vakaraitaka vakadodonu ni valavala ca vei wati Pacisepa, vakabibi vei Jiova. E ciqoma o Tevita na veivakadodonutaki i Jiova, mani vosoti. (2 Sam. 12:10-14) Ke da valavala ca bibi, e vinakati meda lai tukuna vei ira e lesia o Jiova mera vakatawani keda. (Jeme. 5:14, 15) Meda kua ni vakaiulubale. Nida ciqoma totolo na veivakadodonutaki qai muria, eda na lomavakacegu tale, eda na marau tale ga.\n19. Na cava meda vakadeitaka?\n19 Vakadeitaka mo kua ni vakaruataka na cala. E kila o Tui Tevita ni o Jiova duadua ga ena vukei koya me kua ni vakaruataka na cala e cakava. (Same 51:7, 10, 12) Ni sa vosoti koya o Jiova, e vakadeitaka sara ga o Tevita me qarauna na vakanananu ca. Ni cakava qori, e lomavakacegu tale.\n20. Eda na vakavinavinakataka vakacava na veivosoti i Jiova?\n20 Eda na vakavinavinakataka na veivosoti i Jiova nida masu, ciqoma na veivakadodonutaki, meda saga tale ga vagumatua meda kua ni vakaruataka na cala eda cakava. Nida cakava qori, eda na lomavakacegu tale. Qori na ka e vakila o James, ni valavala ca bibi. E kaya: “Niu vakatusa vei ratou na qase na noqu cala, e vaka ga e taluva vei au e dua na icolacola bibi. Au lomavakacegu tale.” E veivakauqeti dina ni “voleka o Jiova vei ira sa ramusu na lomadra, e vakabulai ira sa dasila na yalodra”!—Same 34:18.\n21. Ena vakayaloqaqataki keda vakacava o Jiova?\n21 Ni sa voleka ni cava na iotioti ni veisiga, ena rawa ni levu tiko ga na ka e vakavu nuiqawaqawa. Ni o nuiqawaqawa, masu sara ga ena gauna qori vei Jiova. Vulica vagumatua na iVolatabu. Mo vuli ena ivakaraitaki nei Ana, na yapositolo o Paula, kei Tevita. Kerea na Tamamu vakalomalagi me vukei iko mo kila na vu ni nomu nuiqawaqawa. (Same 139:23) Biuta vua na nomu lomaleqa, vakabibi na kena o sega ni lewa rawa. Ni o cakava qori, o na vaka na daunisame e lagata vei Jiova: “Ni bikai au na nuiqawaqawa, oni vakacegui au qai vakayaloqaqataki au.”—Same 94:19.\nNA CAVA EDA VULICA VEI JIOVA ENA NONA VAKAYALOQAQATAKI . . .\nSERE 4 “Noqu iVakatawa o Jiova”\n^ para. 5 Eso na gauna eda dau nuiqawaqawataka na noda leqa. Ena veivosakitaki ena ulutaga qo na nodratou ivakaraitaki e tolu na dauveiqaravi i Jiova ena gauna vakaivolatabu eratou nuiqawaqawa. Eda na vulica tale ga na sala e vakacegui ratou kina o Jiova, e vakayaloqaqataki ratou.\n^ para. 1 IVAKAMACALA NI VOSA: Na nuiqawaqawa oya na noda rere se lomaleqataka e dua na ka, me vaka na leqataki ni bula vakailavo, tauvimate, leqa vakavuvale, se so tale na ka dredre. E rawa tale ga ni vakanuiqawaqawataki keda na noda cala makawa se na noda vakasamataka na leqa eda na rawa ni sotava ena gauna se bera mai.\nw20 Feperueri t. 20-25\nE Lomani Keda Vakalevu o Jiova na Tamada\nEda Lomani Jiova Vakalevu na Tamada\nMeda Guta na Veiyaloni Nida Cavuraka na Vuvu\nAu Vakalougatataki Vakalevu Niu Vuli Vei Ira na iVakaraitaki Vinaka\nText Sala me download kina na ka e tabaki NA VALE NI VAKATAWA (ITABATABA E VULICI) Feperueri 2020\nNA VALE NI VAKATAWA (ITABATABA E VULICI) Feperueri 2020


NA VUNAU NI SORO 2 FOV - Ia ni sa vakacabora e dua na - Bible Search\nNA VUNAU NI SORO 1 NA VUNAU NI SORO 3\nNA VUNAU NI SORO 2\nAi madrali madrai droka, 1-3; na madrai sa vavi, 4; na madrai sa tavu, 5-10; na oni kei na leveni, 11,12; na masima, 13; kei nai sevu ni vanua, 14-16.\n1Ia ni sa vakacabora e dua na tamata nai madrali laukana vei Jiova, me madrai droka vinaka na nonai madrali; ia me livia kina ko koya na waiwai; ka viritaka kina na drega me vakamai: 2me qai kauta vei ira na bete na luve i Eroni: me taura maikina na madrai droka vinaka sa yakuta rawa e ligana, ka dua na kena waiwai, kei na kena drega kecega me vakamai; ia me vakama eso e na dela ni cabocabo-ni-soro na bete mei vakananumi, na ka sa vakacabori e na bukawaqa, me ka boi vinaka vei Jiova: 3ia na kena vo ni madrali laukana, ena kei Eroni kei iratou na luvena: oqo na ka tabu sara e na ka sa vakacabori e na bukawaqa vei Jiova.\n4Ia ni ko sa vakacabora nai madrali laukana sa vavi e na lovo, me so na keki sa caka e na madrai droka vinaka sa sega ni vakalevenitaki, sa veiwaki vata kei na waiwai, se me keki mamare sara sa sega ni vakalevenitaki, sa boro e na waiwai.\n5Ia kevaka sa nomu i madrali nai madrali laukana sa tavu e na dari kaukamea, me madrai droka sa sega ni vakalevenitaki, sa veiwaki vata kei na waiwai: 6mo dovia, ka livia kina na waiwai: o koya nai madrali laukana.\n7Ia kevaka sa nomu i madrali nai madrali laukana mai nai tavuteke, me caka e na madrai droka vinaka kei na waiwai. 8Ia mo kauta nai madrali laukana sa caka e na ka oqo vei Jiova: ia ni sa soli vua na bete, me kauta ko koya ki nai cabocabo-ni-soro. 9Ia me na kauta tani nai vakananumi mai nai madrali laukana ko koya na bete, ka vakama e dela ni cabocabo-ni-soro: me ka sa cabori e na bukawaqa, me boi vinaka vei Jiova. 10Ia na kena vo ni madrali laukana ena kei Eroni kei iratou na luvena: oqo na ka tabu sara e na ka sa vakacabori e na bukawaqa vei Jiova.\n11Me kakua e dua nai madrali laukana dou sa vakacabora vei Jiova, me vakalevenitaki: ia mo dou kakua ni vakama e dua na leveni, se na oni, me ka e cabori e na bukawaqa vei Jiova: 12e nai madrali ni sevu ga dou na vakacabora vei Jiova; ia me kakua ni cabori e nai cabocabo-ni-soro me ka boi vinaka.\n13Ia nai madrali laukana kecega ko na vakacabora mo vakamasimataka; ia mo kakua talega ni guilecava na masima ni veiyalayalati ni nomu Kalou e na nomu i madrali laukana: mo vakacabora vata kei na masima na nomu i madrali kecega.\n14Ia kevaka ko sa vakacabora eso nai sevu mei madrali vei Jiova, mo cabora mei madrali laukana ni nomu i sevu na sila vou sa vakararagi e na bukawaqa, sa lauvutu mai na sola vakalewena. 15Ia mo livia kina na waiwai, ka virinoca ki delana na drega me vakamai: oqo nai madrali laukana. 16Ia na bete me vakama na kenai vakananumi, eso na kena sila sa lauvutu, ka dua na kena waiwai, kei na kena drega kecega me vakamai, oqo na ka sa cabori e na bukawaqa vei Jiova.


O se Nanuma Tiko?—Tiseba 2016 | Vulici\nWILIKA ENA VOSA Acholi Afrikaans Albanian Amharic Arabic Armenian Armenian (West) Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Digor Dutch Efik English Estonian Ewe Finnish Fon French Ga Georgian German Greek Guarani Gujarati Gun Hausa Hebrew Hiligaynon Hindi Hungarian Ibanag Icelandic Igbo Iloko Indian Sign Language Indonesian Isoko Italian Japanese Jula Kabiye Kamba Kannada Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mingrelian Mongolian Moore Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Portuguese (Brazil) Punjabi Quechua (Bolivia) Romanian Runyankore Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin South African Sign Language Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshiluba Tsonga Turkish Turkmen Tuvaluan Twi Tzotzil Ukrainian Urdu Urhobo Uruund Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu vakaViti\nNa valavala ca cava a vakaibalebaletaka tiko o Jisu ena Maciu 18:15-17?\nA dusia tiko o Jisu na valavala a rawa nira walia ga o ira era veileqaleqati kina. Na bibi tale ga ni cala qori e ganita na veivakasivoi ke sega ni wali. Kena ivakaraitaki, na vakaucaca se veidabui.—w16.05, t. 7.\nNa cava mo cakava me yaga nomu wili iVolatabu?\nO rawa ni muria qo: Me kua ni qiqo nomu rai ni o wiliwili, ni o qara tiko na ulutaga o na via muria; taroga eso na taro va qo: ‘Au na vakayagataka vakacava qo meu vukei ira kina eso tale?’; vakayagataka tale ga na iyaya sa tu nikua mo vakekeli kina ena ulutaga o wilika.—w16.05, t. 24-26.\nE cala meda lolosi na lotu vaKarisito nida vakabauta na veivakaturi?\nNoda vakabauta na veivakaturi e sega ni kauta laivi na rarawa eda na rairai vakila. A lolositaka mada ga o Eparama na mate i Sera. (Vkte. 23:2) Ni toso na gauna, eda na sega ni rarawa vakalevu.—wp16.3, t. 4.\nO cei e vakatayaloyalotaka na tagane e taura na ileu ni iqi nei vunivola kei na ono na tagane eratou taura na iyaragi e vakamacalataki ena Isikeli wase 9?\nQori na mataivalu vakalomalagi a vakaitavi ena kena vakarusai o Jerusalemi, ena vakaitavi tale ga ena veivakarusai ena Amaketoni. Ena noda gauna, na parofisai qori e vakatayaloyalotaki Jisu Karisito, ni na vakatakilakilataki ira na bula.—w16.06, t. 16-17.\nNa ituvaki cava a rawa ni kawaboko kina na iVolatabu?\nA sega ni kawaboko (1) ni nanumi ni rawa ni vuca na iyaya ni volavola me vaka na kuta kei na kulinimanumanu; (2) nira saga mada ga na dauveitusaqati, qo o ira na daunipolitiki kei na iliuliu ni lotu mera vakawabokotaka; (3) nira saga eso mera vakatanitaka na kena itukutuku.—wp16.4, t. 4-7.\nNa cava meda cakava me rawarawa kina noda bula?\nKila na ka o gadreva dina, kua ni vakayagataki ilavo vakaveitalia. Me dua na ituvatuva ni vakayagataki ilavo. Biuta laivi na ka o na sega ni vakayagataka. Sauma na dinau. Vakalailaitaka nomu gauna ni cakacaka, tuvanaka mo vakalevutaka nomu cakacaka vakaitalatala.—w16.07, t. 10.\nE vakamacalataka vakacava na iVolatabu na ka e vinaka cake mai na koula se siliva?\nE tukuni ena Jope 28:12, 15 ni vuku vakalou e vinaka cake mai na koula se siliva. Ni o qara na vuku vakalou, saga mo yalomalumalumu tiko ga, me kaukaua tale ga nomu vakabauta.—w16.08, t. 18-19.\nE veiganiti nikua mera vakumi na tacida tagane?\nEna rairai veiganiti qori ena so na ivakarau vakavanua, vakabibi ke qarauni me savasava qai sega ni cati kina na itukutuku vinaka. Ia eso na tacida era na rairai sega ni via vakumi. (1 Kor. 8:9) Ena so tale na vanua, e sega ni kena ivakarau vei ira na italatala ni lotu vaKarisito mera vakumi.—w16.09, t. 21.\nNa cava meda nuitaka kina na ka e tukuna na iVolatabu me baleta nodrau vakasota o Tevita kei Koliaci?\nE tukuni ni 2.9 ga na mita na balavu kei Koliaci, e lailai tale na tamata balavu duadua e volatukutukutaki ni bula ena noda gauna. A bula dina o Tevita me vaka e vakadinadinataki ena ka e ceuti mai na gauna makawa, cavuti kina na mataqali i Tevita vaka kina na ka e tukuna o Jisu. E sota donu na ka e tukuni me baleta na gauna makawa kei na ka e kilai nikua.—wp16.5, t. 13.\nE duidui vakacava na kilaka, raiyawa, kei na vuku?\nO koya e kilaka e kila na itukutuku, se na kena dina. O koya e raiyawa e raica rawa na veisemati ni rua na ka. Ia o koya e vuku e rawa ni vakayagataka vinaka nona kilaka kei na raiyawa.—w16.10, t. 18.


Limasagavulu na roka buto tu 2017 Lavetaka na\nLimasagavulu na roka buto tu na lavetaka en VF ni DVDRip Iyaloyalo taucoko\n Ni : James Foley \nNa mataqali : Na drama, Erotic \nNi oti na wiliki ni na ikarua sai koya na ivola v yaga ’ railesuva, Na cava e na vakayalo ni ivola. E kena irairai ni nona kaukauwa e v ’ luluvu, era vakayacora na e dua na itavi kilai levu ena na italanoa, sa guilecava na glaring veilutuki tu na vakacakacakataki e na cowiri wavoki ni. AU. L. Ni sa bulia Jemesa na e dua na italanoa totoka ka waqaca na wakilakila ka stimulates kece ’ vakanananu, dau dodoliga vuni vakatitobu na gagadre ni baleti ira na dauwiliwili. Sega ni gadrevi me ra wilika ena maliwa ni laini eke na tikinisiga ni lesu ki na e dua na itukutuku titobu cake, Ena kena veibasai. Limasagavulu na roka buto tu 2017 Lavetaka o rawa ni rawata (io – E dodonu me) bokoca na nomu vakasama, nona dau vakauta vua e dua na ivakadei lekaleka ena vakacegu ka vakadigagalu na nodra nanuma ni draunipepa yadua ni na italanoa.\nLimasagavulu na roka buto tu na lavetaki galala taucoko na iyaloyalo\nLimasagavulu na roka iyaloyalo buto tu na lavetaka ivakarau vinaka 1080 t, ena Varanise. Keimami sa sureti kemuni mo ni sikova na noda telechargerfilm24.com ni vanua\nToqa laivi na iyaloyalo vou ni limasagavulu na roka buto tu 2017 Lavetaka na. Ena veisiga eda e vakuria vei ira na yavu vou vata kei na kilai na vidio. Iyaloyalo ituvatuva ni uabaleta ni est MPEG-4/MP4. Duavata kei na nodra itutu ni noda vakacegu vei ira era vakayagataka. Eda sa matataka tiko e dua na ivurevure vou ni iyaloyalo me lavetaki kina na kena ivakatagedegede cecere duadua. Kakua ni calata na imatai ni iyaloyalo yavala.\nSa ikoya oqo e dua na kena Vakarisito e tovolea me vakalesuya mai na Anastasia. Na kena ikarua e gadrevi kina e dua na konitaraki gauna oqo ni bera ni koya yani na ikarua ni gauna. Ia sa yaco mai na veigauna sa oti ni Lotu va-Karisito kei na waqavuka e na rua na yadua e dua na iyaloyalo, vakadeitaka me sobu e dua na inuinui lailai ni bula dau tarogi wasoma. Dauniveibuli ni vou na sega ’ sega ni vakararawataki. Vakadua tale, era sa buli kina e dua na cakacaka ka tu kina e dua na v ni madigi ’ vakauqeti ira e dua na ivavakoso duikaikai. Na cava ’ ni sala rauni qo o ya na iyaloyalo totoka duadua, sa ikoya na dina ni ’ e rawa ni qito ena e vica na ivakatagedegede. Au vakila ni itukutuku taucoko e na iwiliwili levu ni dausarasara ni dua qai ’ italanoa ena qai ’ lomani, veiyacovi na itovo veivakatotogani ka ra taura sara vakabibi.\nLavetaki limasagavulu shades tale na iyaloyalo buto vf,\nLimasagavulu na roka tale butobuto taucoko na iyaloyalo Varanise\nLimasagavulu shades ni iyaya ni butobuto na iyaloyalo levu cake\nLavetaka na limasagavulu na roka buto tu,\nIyaya ni vf na iyaloyalo buto ka limasagavulu na roka vakalevu cake,\nLavetaki ni butobuto na iyaloyalo ni limasagavulu na roka vakalevu cake 2017,\nLimasagavulu shades tale na iwasewase ni lavetaki ni butobuto na iyaloyalo,\nLimasagavulu vakalevu cake na roka ni butobuto na uptobox 2017\nNa drama, Erotic\nLimasagavulu na roka buto tu 2017 telechargerIyaloyalo ni butobuto ni limasagavulu na roka vakalevu cake 2017 telechargerLavetaki ni butobuto na iyaloyalo ni limasagavulu na roka vakalevu cakeLimasagavulu shades tale butobuto iyaya niLimasagavulu shades tale butobuto iyaya ni 2017Limasagavulu shades tale na vf tu butoLavetaki ni butobuto levu cake ni limasagavulu na rokaLavetaka na limasagavulu na roka buto tu


The Fiji Times » Veisotari na tikinisiga ni rarama\nVeisotari na tikinisiga ni rarama\nENA Vakaraubuka mai oqo, ni da marautaka na siga ni tu vakataki koya ni noda vanua, e na laki tavoci talega e dua na i vola tukutuku ena Lotu Wesele, ena kena laki dolavi na Baker Hall e na koro ni lotu e Davuilevu.\nVakadeitaka mai na vunivola ni vakau i tukutuku, o Talatala James Bhagwan ni dua na soqo namaki oqo vei ira na lewe ni lotu, vakauasivi vei ira na vuli talatala kei ira era kila na yaga kei na bibi ni valenilotu oqo.\nNa vale oqo, e tukuni ena i tukutuku makawa ni vanua e vakayacori kina na i matai ni vuli ena valenivuli mai vei ira na vavalagi era a kaulotu mai ki Viti, mera sa tekivu vuli na i taukei ena gauna oya.\nEna yabaki 2010, e mai vakananumi kina na yabaki 100 ni tara ni vale ni vuli oqo, ka sa vakavinakataki mai ena loma ni yabaki oqo.\nNi oti na kena dolavi na veivakatoroicaketaki oqo, e namaki me na tavoci talega kina na i lakolako vou ni yabaki 50 ni lotu, ni oti na kena mai marautaki na Jupili ni Lotu Wesele e Viti kei Rotuma ena Okosita.\nE na kena siga Vakarauwai, na i ka 11 ni Okotova, e na toki na soqo ni lotu ki na yanuyanu vakaturaga o Viwa e na kena laki vakatabui e dua na vale ni masumasu ena vanua ka dau masumasu kina o Nai Talatala John Hunt.\nKaya o Talatala Bhagwan ni na salavata tiko na marautaki jupili koula se sa yacova e 179 ni Cabe ni Lotu ki na noda matasawa e na i ka 12 ni Okotova ni yabaki oqo.\nE na i ka 12 ni Okotova, 1835, ratou a yaco mai kina ki na noda matasawa o rau o Nai Talatala William Cross kei David Cargill, na watidrau yaloqaqa kei ira na dau kau lotu e na noda vanua ki na matasawa kei Lakeba.\nA lewe ni noke voli mai na i tukutuku ni nuidei, loloma kei na bula tawamudu e na vuku i Jisu Karisito.\nKuria ka kaya o Talatala Baghwan ni o ira na dau kau lotu me vakataki ira na soqosoqo ni vakabauta Vakarisito tale eso era mai vakarautaka na yavudei kei Viti, kena vakarautaki vakamatau na vosa vaka i Taukei, tauyavutaki koronivuli kei na vulitara eso kei na nodra vakamacala me baleta na yaga ni nodra veilomani na i Taukei, o ira na mai cakacaka kei ira na mata-tamata era sa mai tiko ka ra vakatoka me nodra vanua o Viti.\nTomana ka kaya ni kena digitaki na veitikinisiga me vakayacori na veisoqo oqori e salavata sara ga na tikinisiga ni veitukutuku ka tiki ni bula ni noda vanua.\nNa tikinisiga talega oqo e veisotari vata kaya na kena marautaki na noda a mai Tu Vakaikoya keda ka tiki ni cavuikalawa oqori na Lotu Wesele e na sala ga ni kena veisautaki o Viti me vanua ni bula sautu, dei ka tiko veilomani.\nWork visa scheme to be opened to PNG


2 Samuela 15 | iVolatabu ena Internet | Vakadewa ni Vuravura Vou\niKarua ni Samuela 15:1-37\nBukivere kei na vakaduduile nei Apisalome (1-12)\nDro mai Jerusalemi o Tevita (13-30)\nTokoni Apisalome o Etofeli (31)\nTalai o Usai me tarovi Etofeli (32-37)\n15 Oti na ka kece qori, e vakarautaka o Apisalome e dua na nona qiqi, eso na ose kei na 50 na tamata mera cici tiko e liu vua.+ 2 E sou vakamataka o Apisalome me duri ena batinisala e gole ina matamatanikoro.+ Ni lako yani vua na tui e dua me vakatulewataka na nona kisi ni veilewai,+ ena kacivi koya o Apisalome, e tukuna: “O lako mai na koro cava?” ena sauma yani: “E lako mai ena dua na yavusa e Isireli na nomuni dauveiqaravi.” 3 E qai kaya vua o Apisalome: “Raica, e dina e donu na ka e baleti iko, ia e sega ni lesia na tui e dua me rogoci iko.” 4 E dau kaya o Apisalome: “Meu lesi mada ga meu turaganilewa ena vanua! Me lako mai vei au na tamata yadua e tiko na nona kisi ni veilewai se ka me vakatulewataki, au na lewai koya vakadodonu.” 5 Ni torovi koya e dua me cuva vua, ena dodoka na ligana o Apisalome me tauri koya me reguca.+ 6 E cakava tiko qori o Apisalome vei ira kece na Isireli era lako yani me lewai ira na tui, e rawa tiko ga na lomadra na lewe i Isireli+ o Apisalome. 7 Ni cava e va na yabaki* e tukuna vua na tui o Apisalome: “Yalovinaka meu lako mada i Epironi+ meu vakayacora na ka au bubuluitaka vei Jiova. 8 Ni cavuta na bubului bibi+ qo na nomuni dauveiqaravi niu tiko e Kesuri+ mai Siria: ‘Ke kauti au lesu i Jerusalemi o Jiova, au na vakacaboisoro* vei Jiova.’” 9 E qai tukuna vua na tui: “Lako ena vakacegu.” E tucake sara o koya me lako i Epironi. 10 E tala o Apisalome eso na yamata vei ira kece na yavusa e Isireli, e kaya: “Ena gauna ga oni rogoca kina ni uvuci na davui* moni kaya sara, ‘Sa tui o Apisalome e Epironi!’”+ 11 Era lako vata kei Apisalome e 200 na tamata mai Jerusalemi, era sureti ia era lako wale sara tu ga nira sega ni kila na ka e yaco tiko. 12 Ena gauna tale ga e vakacaboisoro kina o Apisalome e talatala sara me kau mai o Etofeli+ na kai Kilo, na daunivakasala nei Tevita+ ena koro o Kilo.+ E kaukaua tiko ga na bukivere qai tubu tiko ga na kedra iwiliwili na tokoni Apisalome.+ 13 E lai vakatukutuku sara vei Tevita e dua, e kaya: “Sa golevi Apisalome na lomadra na lewe i Isireli.” 14 E kaya sara o Tevita vei ira na nona dauveiqaravi era tiko vata kei koya e Jerusalemi: “Moni tucake meda dro,+ nida na sega ni dro bula rawa mai vei Apisalome! Moni vakusakusa, de totolo mai qai toboki keda, ena kauta mai vei keda na ca qai ravuta na koro ena iseleiwau!”+ 15 Era kaya vua na tui na nona dauveiqaravi: “Na ka kece e vakatulewataka na neimami turaga na tui keimami tu vakarau ni cakava na nomuni dauveiqaravi.”+ 16 E lako yani na tui kei ira kece na lewe ni nona vuvale era muri koya tiko, ia e biuta tu mai na tui e tini na watina lalai+ me ratou vakatawa tiko na vale.* 17 E lako tiko ga yani na tui kei ira kece na muri koya tiko, era lai cegu e Pecimeraki. 18 O ira kece na nona dauveiqaravi era biubiu vata kei koya, o ira kece na kai Kireci, o ira na kai Pileci,+ kei ira na kai Kaca,+ era le 600 na tamata era muri koya mai Kaca,+ era lako tiko ni vakaraici ira na tui.* 19 E qai kaya na tui vei Itai+ na kai Kaca: “Na cava mo lako vata kina kei keimami? Mo lesu lai tiko vata kei na tui vou ni o vulagi, ni o na sega tale ga ni lesu rawa ina nomu vanua. 20 O qai lako ga mai enanoa, meu sa kauti iko tale nikua mo veilakoyaki vata kei keimami, mo lako ena gauna au lako kina kei na vanua au lakova? Lesu, mo kauti ira na tacimu, me dei mada ga na nona lomani iko o Jiova qai yalodina vei iko!”+ 21 Ia e sauma vua na tui o Itai: “Me vaka ni bula dina tiko o Jiova, oni bula tale tiko ga na noqu turaga na tui, na vanua ga ena tiko kina na tui, se mani mate se bula, ena tiko kina na nomuni dauveiqaravi!”+ 22 E kaya sara o Tevita vei Itai:+ “Lako, mo takoso yani.” E takoso sara o Itai na kai Kaca, o ira kece na nona tamata kei ira na gone era tiko vata kei koya. 23 Era tabalaka na tagi o ira kece na lewenivanua nira sa takoso na tamata kece qo, qai duri tu na tui ena Buca o Kitironi,+ era takoso tiko na tamata kece ena gaunisala e gole ina vanua talasiga. 24 E tiko tale ga e kea o Setoki+ kei ira na Livai+ kece era colata tiko na kato+ ni veiyalayalati ni Kalou+ dina, era biuta sobu na Kato ni Kalou dina qai lako cake o Epaiaca+ nira takoso kece na tamata era biuta mai na koro. 25 Ia e kaya na tui vei Setoki: “Mo kauta tale ina koro+ na Kato ni Kalou dina. Ke lomani au o Jiova ena kauti au lesu mai meu raica na kato kei na kena vale.+ 26 Ia ke tukuna, ‘Au sega ni taleitaki iko,’ me cakava ga vei au na ka e vinaka e matana.” 27 E kaya na tui vei Setoki na bete: “O dauraivotu?+ Mo lesu ena vakacegu ina koro, mo kauti rau na luvemudrau tagane o Eimasi na luvemu, kei Jonacani+ na luvei Epaiaca. 28 Raica, au na tiko ga ena vanua mamatia volekata na vanua talasiga me yacova ni dou vakauitukutuku mai vei au.”+ 29 Erau kauta lesu gona i Jerusalemi o Setoki kei Epaiaca na Kato ni Kalou dina, rau qai tiko ga e kea. 30 Ni cabeta tiko na Ulunivanua* ni Veiolive+ o Tevita, e tagi ni lako cake tiko, e ubia na uluna qai sega ni vakaivava. Era ubia tale ga na uludra na tamata kece era salavata kei koya, ra qai tagi nira lako cake tiko. 31 E tukuni vei Tevita: “O Etofeli e dua vei ira na bukivere+ tiko kei Apisalome.”+ E kaya sara o Tevita: “Kemuni Jiova,+ moni vukica mada ga na ivakasala i Etofeli me ivakasala ni tamata lialia!”+ 32 Ni yaco o Tevita ena delana, ena vanua era dau cuva kina vua na Kalou na tamata, e tavaki koya mai kea o Usai+ na kai Ariki,+ e kadresu tu na nona isulu balavu, e tu e uluna na qele. 33 Ia e tukuna vua o Tevita: “Ke o takoso vata kei au, o na vakaocai au ga. 34 Ia ke o lesu ina koro mo tukuna vei Apisalome, ‘O yau na nomuni dauveiqaravi kemuni na Tui. Au a dauveiqaravi tu nei tamamuni ena gauna oya, ia qo au sa nomuni dauveiqaravi,’+ mo qai vakaseva na ivakasala i Etofeli me baleti au.+ 35 Erau na tiko vata kei iko mai kea o Setoki kei Epaiaca. Mo tukuna vei rau na bete o Setoki kei Epaiaca na ka kece o rogoca mai na valenitui.+ 36 Raica! Erau tiko e kea na luvedrau tagane, o Eimasi+ na luvei Setoki kei Jonacani+ na luvei Epaiaca, mo talai rau mai vei au ena ka kece dou rogoca.” 37 E lako sara ina koro o Usai na itokani*+ i Tevita ni lako i Jerusalemi o Apisalome.\n^ Se rawa ni, “40 na yabaki.”\n^ Ipe., “qaravi.”\n^ Se “takoso e matana na tui.”\n^ Se “icabecabe.”\n^ Se “itokani voleka.”\n2 Samuela 15


A Cava Dou Sa Nanuma Ena Gauna Oqo? - Mai vei Elder Quentin L. Cook\nOkotova 2012 | A Cava Dou Sa Nanuma Ena Gauna Oqo?\nMai vei Elder Quentin L. Cook\nNi so na lewe ni Lotu era na sega ni rawa ni sauma na taro nei Alama ena io. Era sega “tiko ni vakila nikua”.\nPeresitedi Monson, keimami lomani kemuni, rokovi kemuni, ka tokoni kemuni! E veivakauqeti na itukutuku bibi ni veigauna oqo me baleta na veiqaravi vakadaukaulotu. Au se nanuma tiko na yalonanamaki ena 1960 ena gauna a vakalutuki mai kina na yabaki ni kaulotu vei ira na cauravou mai na 20 ki na 19. Au yaco yani ki na Tabana ni Kaulotu e Peritania niu se qai kacivi vou ka yabaki 20. Na imatai ni daukaulotu yabaki 19 ena neitou tabana ni kaulotu o Elder Jeffery R. Holland, e dua na itomo vakasakiti. Sa vo toka e vica na vula vua me yabaki 20. Ena loma ga ni dua na yabaki era sa yacoyaco yani kina e vuqa na yabaki 19. Era daukaulotu talairawarawa ka yalodina, ka toso na cakacaka. E dei na yaloqu ni na rawa na tatamusuki levu cake ena gauna oqo ena nodra sa talairawarawa ki na ivakaro ni Kalou na daukaulotu buladodonu ka yalodina me ra vunautaka na Nona kosipeli.\nEna noqu rai, o ni sa vakarau vinaka tu o kemuni ena itabatamata ka tubucake tiko oqo mai na veitabatamata kecega. E veivakasakiti na nomuni kila na ivolanikalou. Ia na bolebole e sotava na nomuni itabatamata ena nomuni vakavakarau mo ni veiqaravi e tautauvata kei na kena era sotava tiko na lewe ni Lotu kece sara. Eda sa kila kece tiko ni itovo vakavanua e vuravura raraba e sega ni dau veiwekani kei na buladodonu se na yalodina vakayalo. Ena gauna taucoko ni itukutuku makawa, era sa dau veivakasalataki ka vakavuvulitaka na veivutuni vei ira na tamata o ira na iliuliu ni Lotu. Ena iVola i Momani, sa rui leqataka vakalevu o Alama Lailai na buladodonu kei na lailai ni yalodina ka mani kere vakacegu mai kina ena itutu vakadaunilewa levu, nodra iliuliu na Nifai, ka vagolea vakatabakidua na nona igu ki na nona veikacivi vakaparofita.1\nEna dua na tikina rogo levu ena ivolanikalou kece, e kaya vakaoqo o Alama, “Kevaka dou sa kaya ni dou sa veivutuni ka dou sa rekitaka na loloma dou sa vakabulai kina, a cava dou sa nanuma ena gauna oqo?”2\nEra tukuna na iliuliu ena veiyasai vuravura ni raici na lewenilotu ena gauna oqo, vakabibi o ira na itabagone, era sa qaqaco sara tu ga. Ia e rua tikoga na nodra kauwai: na imatai sa ikoya na kena sa tosocake tiko na cakacala tawadodonu e vuravura, kei na ikarua na vakawelewele kei na lailai ni yalodina vei ira eso na lewenilotu. Era vaqara na ivakasala me baleta na nodra rawa ni vukei ira na lewenilotu mera vakamuria na iVakabula ka rawata na saumaki dina.\nNa taro “A cava dou sa nanuma ena gauna oqo?” sa dau voqa tu ena veisenitiuri sa oti. Mai na veika eda sa ciqoma ena itabagauna oqo—wili kina na Vakalesuimai ni taucoko ni kosipeli i Jisu Karisito, na sovaraki mai ni veisolisoli vakayalo, kei na veivakalougatataki sega ni vakamelei mai Lagi—sa ka bibi sara kina na bolebole e solia toka oqo o Alama.\nNi oti toka ga na nona kacivi me dua na iApositolo o Ezra Taft Benson ena 1943, e a veivakasalataki o Peresitedi George Albert Smith3 ka kaya, “Sa nomu itavi …mo na … vakasalataki ira na tamata … ena sala era na veivutuni kina vakarawarawa mai na veika cacawale ni vuravura nikua.”4 Ena kena tukuni na ka oqo, eda a donumaka tiko na vakacaca levu ni iKarua ni iValulevu e Vuravura.\nNikua sa tosocake ga na torosobu ni ivakarau ni bula. E dua na dauvolaitukutuku e a kaya, “Eda kila kece na itovo ni vanua e veivakaleqai, ka kilai ni na sega ni na veisau.”5 Na kena sa ca ga mai na itagede ni ivakatagi, veivakamarautaki, vakatasuasua, kei na sala ni vakau itukutuku, sa sega sara ga ni na tarovi rawa. Oqo e a vakamatatataki mai vua e dua na italatala ni lotu Papitaiso kilai ni a kaya, “Sa mavoa sara ga na bula vakayalo ni dua na vanua taucoko.”6\nE sega ni ka ni kurabui ni so na lewe ni Lotu era na sega ni rawa ni sauma na taro nei Alama ena io. Era sega “tiko ni vakila nikua”. Era vakila ni ra sotava tiko na dravuisiga vakayalo. E so era na cudru, mosi na yalodra, se lomaleqa. Kevaka me toka vei kemuni e vica na ka oqo,7 e dodonu mo ni vaqaqa se cava e sega ni rawa kina mo ni “vakila nikua”.\nLewe levu era sotava tiko na dravuisiga vakayalo ka lailai na nodra solia nodra dina, era sega ni a cakava eso na cala lelevu ia era a digidigi cala beka ga. E so era taura tu ga vakamamada na nodra veiyalayalati. E so era vakaliuca na gumatuataki ni kena qaravi na veika lalai. E so era laiva me vakatulewa na nodra bula ni veiqaravi vakaisoqosoqo se politiki me vakamalumalumutaka no nodra yalodina ki na kosipeli i Jisu Karisito. E so era sa vakanaulu tu ga ki na Initaneti me veilaveti, vakalevulevuya, ena so na gauna, me veivakacacani vei ira na iliuliu ni Lotu. Oti era sa qai vakatulewa cala ka na rawa ni vorolaka na ivakadinadina. O ira era sa cakava vakaoqo, sa na rawa ni ra veivutuni ka vakavoui vakayalo.\nNa wili ivolanikalou vagumatua ena kauta mai na mamau vakayalo.8 Na vosa ni Kalou ena veivakauqeti ki na yalodina ka na vakavuna na veivakacegui mai na mosi ni yalo, na cudru, se yalolailai.9 Ni sa lailai na noda gumatua ka vuna e dua ga na ka, sa na kena iwali ga na veivutuni.10 Erau qali vata sara toka ga vakamatau na yalodina kei na veivutuni.\nO C. S. Lewis, na dauvolavola ni lotu va-Karisito e a vakamatatataka na itukutuku oqo. E tukuna ni ivakavuvuli va-Karisito e tukuna vei ira na tamata mera veivutuni ka yalataka na veivosoti; ia, me yacova ni ra sa kila ka vakila na tamata ni ra gadreva na veivosoti, ena sega ni vosa vei ira na ivakavuvuli va-Karisito. E kaya o koya, “ena gauna o kila kina ni o sa tauvimate ko na vakarorogo vei vuniwai.”11\nNa parofita o Josefa e a kaya ni bera ni da papitaiso, ena rawa ni ko tu ena lomadonu ena kedrau veimama na vinaka kei na ca. Ia, “ni o sa mai lewena na Lotu o sa bolea mo qarava na Kalou. Ni o sa cakava oya o sa biuta na lomadonu ka sa sega ni rawa ni o [lesu] tale.” Sa nona ivakasala meda kakua sara ni biuta na Turaga.12\nE vakabibitaka o Alama ni ena Veisorovaki i Jisu Karisito “na liga dauloloma sa na dodo yani” vei ira era veivutuni.13 Sa qai taroga na taro e veilauti, me vaka: eda sa vakarau li meda sota kei na Kalou? Eda sa bula savasava tiko li? Meda na dau vakataroga wasoma na taro oqo. Na veika e sotava o Alama ni a sega ni muria na vosa i tamana, ka qai mai vulica sara ga o koya na levu ni nona gadreva na veivosoti, kei na kena gadrevi me lagata na sere ni vakacaucau kei na veivutuni, sa na veivakaukauwataki ka veivakauqeti.\nNi dua na ka e lailai mai na yalodina ka vakavuna na malumalumu, ena rua na bolebole veisemati ena basika vakamatata me vakavuna na veisau. Na imatai na tawaloloma, dauvakacaca, kei na veivakatotogani mai vale. Na ikarua na ivalavala tawasavasava kei na vakasama vakasisila. O ira oqo era na dau liu ka sa vu ni digidigi meda kakua kina ni yalodina.\nSa ka bibi sara na noda yaloni ira era voleka sara vei keda. Na veivakacacani, veivakararawataki, sega ni veidokai, kei na sega ni vakarokoroko ena loma ni matavuvale sa sega sara ni gadrevi—sa na sega ni vakadonui vei ira na qase, ka sega ni vakadonui talega vei ira na itabagone tubucake tiko mai. E a sega ni dau mai Lotu wasoma o Tamaqu, ia sa ivakaraitaki vinaka sara ga, vakabibi ga na nona dau lomani tinaqu vinaka sara. Dau kaya ga o koya, “era na saumi taro vua na Kalou o ira na tagane era vakaturuya na wainimatai watidra.” Na ivakavuvuli vata ga oqo sa vakatavuvulitaki tiko e “Na Matavuvale: Ai Vakaro ki Vuravura Raraba.” E vakaoqo, “[o ira ] era vakararawataki ira na watidra kei na luvedra … era na saumi taro ena dua na siga vua na Kalou.”14 Na ivakarau ni vanua cava ga eda tuberi cake mai kina, se era dau vakararawataki keda na noda itubutubu se sega, meda kakua ga ni vakararawataka vakayago, vakayalo, se vakavosa e dua tale.15\nSa ka bibi sara na veivakarokorokotaki ena veivanua eda vakaitikotiko kina. Na yavu ni vakarokoroko kei na veilomani e tekivu mai noda loma ni vale. Sa sega kina ni kurabuitaki ni sa vaka me torosobu na itovo ni tamata vata kei na kakaseresere mai ni matavuvale. Sa yavu ni bula veilomani kei na bula vakayalo na matavuvale. Na matavuvale me utura na buka ni maroroi ni veiqaravi ena lotu me na bulabula kina. Sa na tiko dina na, “totoka ni bula ni tiko na loloma mai vale.”16\nEna vakaleqa na itagede e yavutaka na iVakabula ni tiko na vakasama ca kei na bula ni veimaliwai vakasisila.17 Eda sa vakasalataki mai na itekivu ni itabagauna oqo ni veimaliwai vakasisila, sa na dua na bolebole levu vei keda.18 Na ivakarau vakaoqori ena vakavuna na dravuisiga ni bula-vakayalo kei na lailai ni yalodina kevaka me na sega kina na veivutuni. Na iyaloyalo yavala, na TV, kei na Initaneti, e dau kauta mai na veika kecega e sega ni vinaka. Keirau a tiko kei Peresitedi Dieter F. Uchtdorf ena koro veikau mai na Amazon ka raica ni sa tu na disi ni setilaiti ena so na veivale lalai sara. Keirau marautaka ni sa laki tu sara vei ira na vanua vakayawa vakaoqo na sala ni vakau itukutuku vaka oqo. Keirau raica rawa talega ni na sega ni dua na vanua e vuravura me na vagalalataki mai na veika vakasisila e rawa ni laurai ena kedra vakayagataki. Oqo e dua na vuna sa veivakacacani sara ga kina na iyaloyalo vakasisila ena noda gauna oqo.\nKeirau a qai veiwasei toka ga kei na dua na cauravou yabaki 15 ka taura tu na Matabete i Eroni. E a vukei au o koya meu kila na kena rawarawa vua e dua na gone me raica na veiyaloyalo vakasisila ka ra tu ena gauna oqo. Tukuna o koya ni levu na ivakavuvuli e vakavulica tiko na Lotu, sa kilai tu ena veivanua ni kena vakacalai ena vakavuna na vakaleqai ni bula vakayago kei na bula sautu. E tukuna ni vakatavako, na wai ni veivakamatenitaki, kei na gunuvi ni alakaolo mai vei ira na itabagone ena veivakaleqai. Ia e qai kaya ni sega sara ga ni dua na kena ulubale tale mai vei ira na tamata ena ka me baleta na iyaloyalo se veimaliwai e vakasisila.\nKemuni na taciqu kei na ganequ, na veika e cauraka na gonetagane lailai oqo sa ka dina taucoko. Na cava na kena iwali? Era sa vakatavuvulitaka tu, na parofita kei ira na iapositolo na bibi ni maroroi ni bula vakalotu ena loma ni matavuvale.19\nKemuni na itubutubu, sa oti na gauna me vakaiulubaletaki tiko na lakovi ni soqoni mai valenilotu kei na kena parokaramu, e dina ni ka yaga, ia sa nomuni itavi bibi sara mo ni vakavulici ira na luvemuni mera buladodonu ka bulasavasava ka mera lako vakadodonu e matana na Turaga. Me vaka na nona itukutuku o Peresitedi Monson ena mataka nikua, sa ka bibi sara me qaravi na itavi oqo mai vale, ni sa ikoya na vanua ni vakaruru, na vanua ni vakacegu, vanua ni veivosoti, dina kei na buladodonu. Me tiko vei ira na itubutubu na yalodoudou mera tauvulona ka wanonova na Initaneti, na iyaloyalo kei na ivakatagi. Me tiko vei ira na itubutubu na doudou mera kaya sega, taqomaka na dina, ka wasea na ivakadinadina ena veivakauqeti. Mera kila na luvemu ni ko vakabauta dina tiko na iVakabula, ko lomana dina na Tamada Vakalomalagi, ka dau tokoni ira na iliuliu ni Lotu. Me vakabulabulataki na bula vakayalo ena noda matavuvale. Noqu vakanuinui ni sega ni dua ena biuta na koniferedi oqo ka qai sega ni kila ni leqa e sotavi tu e vuravura nikua sa dodonu ga me wali ena loma ni matavuvale. O bisopi, kei kemuni na iliuliu ni matabete kei na mataisoqosoqo, sa dodonu mera vukea na matavuvale ka vakadeitaka ni sa vakavulici tiko na ivakavuvuli vakayalo. Mera veivuke na dausiko vuvale, vakabibi vei ira na gone itubutubu dua.\nKoya na gonetagane kau a tukuna tiko, e qai taroga se kila tiko na iApositolo na yabaki e dodonu me sa vakatavuvulitaki kina na veitaqomaki mai na iyaloyalo vakasisila kei na vakasama tawasavasava. E vakabibitaka, ni so na vanua e ganita me sa tekivu sara ga mai na gauna era sa biubiu mai kina ena Lalai.\nO ira na itabagone ka ra a se tekivu raica tu mai na iyaloyalo vakasisila ena gauna ni ra se gone, era sa lomaleqa tiko ni ra na sega ni vakatarai mera na laki kaulotu, vakakina na nodra na laki ia na veiyalayalati. Kena itinitini ni sa na rawa ni laki lokiloki kina na nodra vakabauta. Au gadreva meu vakadeitaka vei kemuni na itabagone, me vaka e vakavuvulitaka o Alama, mai na veivutuni ena rawa vei iko mo rawata na veivakalougatataki kecega mai lomalagi.20 Oya sara ga na veika e tara na Nona Veisorovaki na iVakabula. Yalovinaka ka tarogi rau na nomu itubutubu se e dua na nomu daunivakasala, ka laki kere ivakasala mai vua na nomu bisopi.\nE so na uabula era vakabauta ni bulataki ka vakamuri na bula savasava, qai qaravi e dua na veivuke raraba, ena rawa ni vakamalumalumutaka na kena gadrevi na vakamuri ni dua na ivakavuvuli ni iVakabula. Era na kaya ni cala ni bula vakasisila e “ka lailai toka ga” … [kevaka meu] tamata dauloloma ka dausolisoli.”21 Oqo ena veivakacalai sara vakalevu. E so na itabagone era dau tukuna vei au ni ena noda ivakarau ni bula, ena sega ni ganita meda “vakamalumutaka” tu ga ka mai sasaga vakaukauwa, wili kina na kena sasagataki sara vakaukauwa meda bula dodonu.22 Ni yalovinaka sara mo ni kakua ni coko ena dai oqo.\nEna gauna ni papitaiso eda yalataka ni da na dau taura “na yaca i [Jisu] Karisito, ka sa tu vei keda [na] yalodina ka qaravi koya ki na ivakataotioti.”23 na yalayala oqori ena gadrevi kina na yalo qaqa, na dina, kei na yalodina kevaka eda vinakata meda na lagata na sere ni yaloloma ka saumaki dina sara.\nDua na ivakaraitaki ni yalodina ka tudei ena veigauna kece sara e a vakaraitaka e dua na dauqito Olimipiki ni Bolatagane, ka a vakaitavi ena qito ni Olimipiki ni 1924 mai Parisi, Varanise.\nO Eric Liddell e luvena e dua na daukaulotu gugumatua ni Sikoteladi ka gole ki Jaina. O koya e a vakavuna e dua na yalo ca levu vei ira na veiliutaki ena timi ni Olimipiki ni Bolatagane, ni a cata me ciciva na 100 na mita ka a vakayacori ena Sigatabu. Ia, e muri e a qai winitaka na cici ena 400 na mita. E a veivakauqeti sara na nona besetaka o Liddell me cici ena Sigatabu.\nNa vakayatuyatu kei na ivakananumi me vakacaucautaki kina o koya a muataki ki na vosa veivakauqeti nei Aisea, “Ko ira era sa waraki Jiova, era na vakaukauwataki tale; era na cabe cake me vaka era vakatabana me vaka na ikeli; era na cici ka sega ni oca; era na lako tu ka sega ni malumalumu.”24\nNa ivakaraitaki oya nei Liddell, e sa tarai luvei keirau gonetagane ka gone taudua me kakua ni vakaitavi ena qito ka caka ena Sigatabu, ia, e bibi ga, me vakuwai koya mai na ivalavala sega ni dodonu ka vakavuravura. E a vakayagataka na vosa i Aisea ena nona cau ki na ivola ni yabaki. Sa laiva koto mai o Eric Liddell e dua na ivakaraitaki qaqaco, kei na yalodina ki na ivakavuvuli.\nNi da sa bulataka na ivakavuvuli e vakavulica na iVakabula ka vakavakarau ni sotava na Kalou,25 eda na qaqa ena cici ka bibi cake sara.26 Eda na rawata na Yalo Tabu me liutaki keda vakayalo. Vei ira e sega tu ni taucoko na nodra bula, ni nanuma, ni sega soti ni bera sara, meda sa taura na Veisorovaki ni iVakabula me yavu ni noda vakabauta kei na noda bula.27\nEna vosa nei Aisea, “Ke sa vaka na ka kulakula na nomudou ivalavala ca, sa na vulavula me vaka na uca vulavula; ke sa damu vakula sa na vaka na vuti ka ni sipi.”28\nSa noqu masu meda na cakava na veika e ganita me rawa ni vakilai na Yalotabu nikua me rawa kina ni da lagata na sere ni vakavinavinaka ena yaloda taucoko. Au vakadinadinataka na kaukauwa ni Nona Veisorovaki na iVakabula, ena yaca i Jisu Karisito, emeni.\nAu Kila. Au Bulataka. Au Taleitaka.\nVakaraitaka na Yavuduri EsoVunitaka na Yavuduri Eso\nRaica na Alama 4:15–19.\nO George Albert Smith e a Peresitedi ni Kuoramu ni iApositolo Le Tinikarua. E a yaco me Peresitedi ni Lotu ena 21 ni Me, 1945. (Raica na Deseret News 2012 Church Almanac, 98.)\nGeorge Albert Smith, ena Sheri L. Dew, Ezra Taft Benson: A Biography(1987), 184.\nPeggy Noonan, “The Dark Night Rises,” Wall Street Journal, 28–29 ni Julai, 2012, A17.\nDr. R. Albert Mohler Jr., peresitedi, The Southern Baptist Theological Seminary, nona veituberi vei ira na iliuliu vakalotu, New York City, 5 ni Sepi., 2012.\nRaica na 2 Nifai 2:27.\nRaica na Joni 5:39; Emosi 8:11; raica talega na Jemesa E. Faust, “A Personal Relationship with the Savior,” Ensign, Nove. 1976, 58–59.\nRaica na Alama 31:5.\nRaica na Alama 36:23–26.\nC. S. Lewis, Mere Christianity (1952), 31–32. O Lewis e Daunivuku ena vosa vaka-Vavalagi ena Univesiti na Oxford ka iliuliu ni Medieval and Renaissance English ena Univesiti Cambridge.\nRaica na Nodra iVakavuvuli na Peresitedi ni Lotu: Josefa Simici (2007), 324; raica talega na Na iVakatakila 3:15–16.\n“Na Matavuvale: Ai Vakaro ki Vuravura Raraba,” Liaona, Nove. 2010, 129.\nRaica na Richard G. Scott, “Removing Barriers to Happiness,” Ensign, Me 1998, 85–87. E so na itovo vakavanua sa veicalati kei na ivakavuvuli ni iVakabula ka na rawa ni vakacalai keda. Ena noqu a tiko mai na Ceva ni Pasifika, au sotava e dua na tamata ka a sa vakataroga voli na Lotu ena vica vata na yabaki. E kaya ni a tarai koya sara vakabibi ni dua na iliuliu ni matabete e a vakatavuvulitaka ena dua na koniferedi ni matabete, “Na liga ka a dau vakayagataki e liu mo mokuti ira kina na luvemu sa na vakayagataki mo masulaki ira na luvemu.” E a ciqoma na lesoni ni daukaulotu, papitaiso, ka sa dua tu na iliuliu vinaka nikua.\n“Loloma e Vale,” Sere ni Lotu, naba 178.\nRaica na Alama 39.\nRaica na Ezra Taft Benson, Ensign, Me 1986, 4.\nE a vakaraitaka taumada o Peresitedi Gordon B. Hinckley “Na Matavuvale: Ai Vakaro ki Vuravura Raraba” ena soqoni raraba ni iSoqosoqo ni Veivukei ena Sepiteba 1995. E a dabe vakatulewa o Peresitedi Thomas S. Monson ena veisau ni imatai ni iwase ni iVoladusidusi 2: Veiliutaki ena Lotu (2010), “Na Matavuvale ena Lotu ena iTuvatuva ni Kalou.”\nRaica na Alama 13:27–30; 41:11–15.\nRoss Douthat, Bad Religion: How We Became a Nation of Heretics (2012), 238; raica talega na Alama 39:5.\nKakua ni vakatara e dua na itovo ka sinai kina na ivakarau kaukauwa kei na itovo dukadukali ka dau vakaleqai ira na sa bulataka tu na ivakavuvuli ni iVakabula me vakaleqa na nomu vakabauta. Me vaka ga e a vola na daunivola serekali o Wordsworth, “Vakasinaita [nomu vakasama] ena veika cecere, ka me kakua ni yavalata na veivosa ca, vakatulewa ca, vakakina nodra veivakasesei na tamata ca … me na veirawai sara … se me vakaleqa na [nomu] vakabauta dina” (“Lines Composed a Few Miles above Tintern Abbey,” ena The Oxford Book of English verse, ed. Christopher Ricks , 346).\nMoronai 6:3; kuri na kena vakabibitaki; raica talega na Mosaia 18:13.\nAisea 40:31; raica na Robert L. Backman, “Day of Delight,” New Era, June 1993, 48–49.\nRaica na Alama 34:32.\nRaica na 1 Korinica 9:24–27.\nRaica na Ilamani 5:12. E vakasalataka o Oliver Wendell Holmes, “Au kunea ni veika lelevu ena vuravura oqo, e sega ni vanua eda sa tu kina, ia na vanua eda sa naulu tiko kina: Ni gadrevi meda yacova na toba mai lomalagi, e dodonu meda soko vorata yani na cagi ena so na gauna,—ia e dodonu meda soko yani, ka kakua ni ciri, se vakasavu iyaqa” (The Autocrat of Breakfast-Table , 105).\nVeibasai ni Ka Kecega\nSa Mudu Li na Siga ni Cakacaka Mana?\nNa Matabete kei na Kaukauwa ni Veisorovaki ni iVakabula\nVakasavasavataka na Lomamudou\nIo, Eda Rawa ka Eda na Qaqa!\nTaqomaki mai na iYaloyalo Vakasisila—Matavuvale Vakaliuci Karisito\nKo Na Sega ni Galili ena Cakacaka\nDou Vakasaqara mai na iVola Vinaka\nMo iVakaraitaki ka Dua na Rarama\nWaqa Qaqa ka Vakataki Bristol: Mo Kilikili Vaka-Valetabu—ena Gauna Vinaka kei na Gauna Ca\nBula Kilikili ki na Noda Veivakalougatataki Yalataki


Kakana ni kisi ni vuravura raraba na sausaumi2020-03-26T13:11:54-04:00\nKakana ni kisi ni sausaumi ni lori ni vuravura raraba\nEda solia e dua na laini taucoko ni kisi ni tara tale na sausaumi ena Spicer, Eaton, Rockwell, Meritor, Mack, Dana, Fabco, Herrington ni Marmon, International, Volvo, GM, Dodge, Jeep, Isuzu, Oshkosh, FWD, kei na Timken kei na Clark. Kakana ni kisi ni vuravura raraba na sausaumi, na kisi ni sausaumi levu duadua kei na mama kei na pinion, dauvolivolitaki ena isala ena qiqi kei na pinion.\nEda cabora vakauyaya e vuravura raraba. Veitaratara kei keda nikua 877-776-4600 se 407-872-1901.\nEda volitaka na veika kece e oka kina na gauna ni sausaumi, na mama kei na pinion, yava ni qiqi ni isala kei na pinion, na draiva axle, ka kece baleta na tikina mai na kabani kece vou ka vakayagataki na tabanilotu.\nWe offer same day shipping anywhere in the world at discount prices. Na gauna ni sausaumi, Na tikina ka na veisau mai na iliuliu ena kabani ni: na gauna ni sausaumi ni lori, na gauna ni sausaumi ni tractor, Iyaya ni bibi na gauna ni sausaumi, na gauna me tokitaki kina na tubu, kisi ni sausaumi ni tabana kei na tikina. Me baleta na nomu sausaumi kece a gadreva veitiki ni kisi kei na lori ni taucoko kina ka ivakaraitaki vinaka. Dua ga na siga veiwasewase eke kei na veiyasai vuravura vakauyaya, e dua na veikacivi e taucoko. Lavaki kei na kena isau vinaka duadua.\nSikova na noda sitoa ni mataveilawa mo raica na ituvaki ni sausaumi, na tikina kei na iyaya lalai ni volitaki, Kevaka o sega ni raica na veika o vakasaqara tiko me baleta na se gadreva na veivuke, veitaratara kei keda se qiri keda ga ena Moniti ki na Vakaraubuka 8 'u me 5 ni PM EST ena 877-776-4600 se 407-872-1901.\nKisi ni sausaumi ni lori ni ituvaki, Tikina & Veiqaravi!\nSa tarai cake tale mai na gauna ni sausaumi Kenadau ni iyaya ka maroroi na yagoda vata kei na dua e dua na yabaki, unlimited mileage warranty. *See warranty. Warranties kece tale eso sa na na siqeleti.\nMe baleti ira 20 ena vica na yabaki eda sa rawa ni dewa vuravura rabailevu. Eda stock kece na e vakavuna kei na ivakaraitaki ni vakayagataki ena nomu vou ka na tarai cake tale na PTOs, na tikina kei na iyaya. Se da vakayagataka na nomu dauusa se noda, e rawa ni o vakacegu vakadeitaki me da na ka nomu ivoli vei kemuni ena kena gauna donu ka vinaka sara na ituvaki ni cakacaka.


Na iBalebale ni iSoro ni Veivoli i Jisu\nNa iVoli e iLoloma Uasivi ni Kalou\n1, 2. (a) Na iloloma vakacava o na vakavinakavinakataka vakalevu? (b) Na cava e iloloma uasivi kina ni Kalou na keda ivoli?\nVAKASAMATAKA mada na veika sa bau lolomataki oti vei iko, na iloloma cava e talei duadua? E sega ni tukuni me dua sara na iloloma saulevu mo qai vakamareqeta. O na vakavinavinakataka vakalevu na iloloma e vakamarautaki iko, qai soli vei iko ena gauna sara ga o vinakata tu kina.\n2 E levu na iloloma sa solia vei keda na Kalou. Ia e dua vei ira na iloloma qori e talei duadua, e nona iloloma uasivi vua na kawatamata. Eda na raica ena wase qo ni o Jiova e tala mai na Luvena o Jisu Karisito me rawa nida bula tawamudu. (Wilika Maciu 20:28.) E vakadinadinataka o Jiova ni lomani keda dina ena nona talai Jisu mai vuravura me keda ivoli.\nCAVA NA IVOLI?\n3. Na cava eda mate kina?\n3 E vakarautaka o Jiova na ivoli meda sereki kina na kawatamata mai na ivalavala ca kei na mate. (Efeso 1:7) Ke da kila na ka e yaco ena vica vata na udolu na yabaki sa oti ena were o Iteni, sa na qai matata na vuna e gadrevi kina na ivoli. Erau valavala ca na vuda o Atama kei Ivi, rau mani mate. Eda mate tale ga ni sa takavi keda na nodrau ivalavala ca o Atama kei Ivi.—Raica na iKuri ni iVakamacala 9.\n4. O cei o Atama? Na cava e soli vua?\n4 Dua na ka talei e solia o Jiova vua na imatai ni tamata o Atama ena gauna e buli koya kina, na bula uasivi. Ni uasivi na nona vakasama, uasivi tale ga na yagona, ena sega kina ni tauvimate, qase, se mate. E rawa ni tukuni ni tamai Atama o Jiova ni a buli koya. (Luke 3:38) E dau vosa vua o Jiova ena levu na gauna. E vakamatatataka vua na veika e vinakata me cakava, e lesia tale ga vua na cakacaka marautaki.—Vakatekivu 1:28-30; 2:16, 17.\n5. Ni tukuni ena iVolatabu ni a buli o Atama “me ucuya na Kalou,” na cava na kena ibalebale?\n5 A buli o Atama “me ucuya na Kalou.” (Vakatekivu 1:27) Kena ibalebale e rawa ni vakaraitaka o koya na itovo i Jiova me vaka na loloma, vuku, lewadodonu, kei na kaukaua. Ni soli tale ga vei Atama na galala ni vakatulewa, e sega kina ni vaka na misini e porokaramutaki na ka me cakava. E solia na Kalou vua na galala me digia me cakava na veika vinaka se veika ca. A rawa sara ga ni bula tawamudu ena Parataisi o Atama ke a digia me talairawarawa vua na Kalou.\n6. Na cava e sotava o Atama ena vuku ni nona talaidredre? E tarai keda vakacava qori?\n6 Na cava e sotava o Atama ni tau na kena itotogi ena vuku ni nona talaidredre? Erau sa sega ni veitokani vinaka kei Jiova, kau laivi vua na bula uasivi, qai vakatalai mai na Parataisi a vakaitikotiko voli kina. (Vakatekivu 3:17-19) E sega tale ni dua na nodrau inuinui o Atama kei Ivi ni rau digia me rau talaidredre vua na Kalou. Na ka e cakava o Atama “e curu kina i vuravura na ivalavala ca, kei na mate ena vuku ni ivalavala ca, mani dewa na mate vei ira na tamata kece ga ni sa valavala ca na tamata kece ga.” (Roma 5:12) E “volitaki” koya o Atama, e volitaki keda tale ga meda bobula ina ivalavala ca kei na mate ena vuku ni nona valavala ca. (Roma 7:14) Ia e tiko na noda inuinui, oya na ivoli e vakarautaka o Jiova.\n7, 8. Na cava na ibalebale ni ivoli?\n7 Na cava na ibalebale ni ivoli? E rua na vakasama e vakavotui kina. Kena imatai, na ivoli e rawa ni ilavo e soli me sereki se vakasukai mai kina e dua na ka. Kena ikarua, na ivoli e rawa tale ga ni ilavo e soli me isau ni dua na ka e vakacacani.\n8 E sega ni sauma rawa e dua na tamata na dinau vakaitamera e binia o Atama ena vuku ni nona valavala ca, kei na mate e vakadewa vei keda. Ia e vakarautaka o Jiova na sala meda sereki kina mai na ivalavala ca kei na mate. Meda raica mada se vakarautaki vakacava na keda ivoli, kei na kena yaga vei keda.\nVAKARAUTAKA O JIOVA NA IVOLI\n9. Na ivoli vakacava e dodonu me vakarautaki?\n9 E sega ni dua vei keda e rawa ni volia lesu na bula uasivi e kau laivi vei Atama nida ivalavala ca kece. (Same 49:7, 8) E rawa ga qori ena nona solia na nona bula e dua e uasivi tale ga. Qori na vuna e vakatokai kina me “ivoli veirauti.” (1 Timoci 2:6) Na ivoli e vakarautaki e dodonu me veiraurau vinaka kei na bula uasivi a vakayalia o Atama.\n10. E vakarautaka vakacava o Jiova na keda ivoli?\n10 E vakarautaka vakacava o Jiova na keda ivoli? A talai Jisu mai vuravura, na luvena vakamareqeti duadua qai imatai ni nona ibulibuli. (1 Joni 4:9, 10) E yalo rawarawa o Jisu me rau veitalatala kei Tamana, me biuta tale ga nona itikotiko vakalomalagi. (Filipai 2:7) Ni tokitaka mai vuravura o Jiova na bula vakalomalagi i Jisu, e mai sucu kina me dua na tamata uasivi qai sega ni ivalavala ca.—Luke 1:35.\nSoli Luvena vakamareqeti o Jiova me keda ivoli\n11. E rawa vakacava ni keda ivoli kece e dua ga na tamata?\n11 Ena vuku ni nona talaidredre vei Jiova e dua ga na tamata, o Atama, eda ivalavala ca kece kina na nona kawa. Ena vukuna tale ga e dua na tamata, sa rawa nida sereki kece na kawa i Atama mai na mate. (Wilika Roma 5:19.) E sega ni ivalavala ca o Jisu, e rawa gona ni solia na nona bula uasivi me keda ivoli. (1 Korinica 15:45) Qori sa rawa nida sereki kece kina na kawa i Atama mai na mate.—1 Korinica 15:21, 22.\n12. Na cava e sotava kina o Jisu na veika rarawa?\n12 E vakamacalataka na iVolatabu na veika rarawa a sotava o Jisu ni bera nona mate. E kuitalaki, vako ina kaunirarawa, qai mosimosi na veika e vakayacori vua me yacova sara nona vakamatei vakaloloma. (Joni 19:1, 16-18, 30) Na cava e sotava kina o Jisu na veika rarawa? Baleta e kaya o Setani ni na tawayalodina e dua vua na Kalou ke vakatovolei. E qai vakadinadinataka o Jisu ni rawa ni yalodina vua na Kalou e dua e uasivi, ke mani sotava mada ga e levu na ka rarawa. Sa wacava na nona sakitaki Jisu o Jiova!—Vosa Vakaibalebale 27:11; raica na iKuri ni iVakamacala 15.\n13. E saumi vakacava na keda ivoli?\n13 E saumi vakacava na keda ivoli? Ena ika14 ni Naisani 33 G.V., ena nodra ivolanivula na Jiu, e vakatara o Jiova mera vakamatei Jisu na meca. (Iperiu 10:10) Oti e tolu na siga, e vakaturi Jisu o Jiova ina yago vakayalo. Ni lesu i lomalagi o Jisu, e lai cabora vei Tamana na bula uasivi a solia me kedra ivoli na kawa i Atama. (Iperiu 9:24) E ciqoma o Jiova na isoro i Jisu, qai vakayagataka meda sereki kina na kawatamata mai na noda bobula tu ina ivalavala ca kei na mate.—Wilika Roma 3:23, 24.\nYAGA NI IVOLI\n14, 15. Na cava meda cakava me vosoti kina noda cala?\n14 Sa yaga tiko vei keda na iloloma uasivi ni Kalou. Meda raica mada na kena yaga vei keda ena gauna qo kei na gauna se bera mai.\n15 Vosoti noda ivalavala ca. E ka ni sasaga meda cakava tiko ga na ka vinaka. Eda dau cala, qai vakadinadinataki qori ena so na gauna ena ka eda tukuna se cakava. (Kolosa 1:13, 14) Na cava meda cakava me vosoti kina noda cala? E bibi meda veivutuni dina, meda yalomalumalumu qai kerei Jiova me vosoti keda. Nida cakava qori, ena qai rawa ni vosoti noda cala.—1 Joni 1:8, 9.\n16. Na cava meda cakava me vinaka kina noda lewaeloma?\n16 Vinaka noda lewaeloma. Ke tukuna vei keda noda lewaeloma nida cala, e dau ora na lomada, rawa nida yalolailai se nanuma nida tawayaga. Ia meda kua ni soro. Ke da kerea na veivosoti i Jiova, ena rogoci keda, ena vosoti keda tale ga. (Iperiu 9:13, 14) E vinakata o Jiova meda talaucaka kece vua na noda leqa kei na noda malumalumu. (Iperiu 4:14-16) Qori eda na veiyaloni kina kei na Kalou.\n17. Na veivakalougatataki cava eda na marautaka ena vuku ni mate i Jisu?\n17 iNuinui ni bula tawamudu. “Na isau ni ivalavala ca na mate, ia na iloloma ni Kalou na bula tawamudu ena vuku i Karisito Jisu na noda Turaga.” (Roma 6:23) Io, e rawa nida bula tawamudu da qai bula uasivi ena vuku ni nona mate ena vukuda o Jisu. (Vakatakila 21:3, 4) Ia eda na marautaka vakacava na veivakalougatataki qori?\nO NA VAKABAUTA NA IVOLI?\n18. Eda kila vakacava ni lomani keda o Jiova?\n18 Dua na ka nomu marau ni soli vei iko e dua na iloloma totoka. Na ivoli e iloloma talei duadua, e dodonu gona meda vakavinavinakataka vakalevu qori vei Jiova. E kaya na Joni 3:16 ni “levu ni nona lomani vuravura na Kalou e solia kina na Luvena e duabau ga e bulia.” O Jisu e Luvena vakamareqeti o Jiova, ia e soli koya mai o Jiova ena levu ni nona lomani keda. Eda kila ni lomani keda tale ga o Jisu ni yalorawarawa me solia nona bula ena vukuda. (Joni 15:13) Na ivoli e dodonu me vakadeitaka vei iko ni rau lomani iko dina o Jiova kei Jisu.—Kalatia 2:20.\nNida vulica na veika me baleti Jiova, eda na veitokani kei koya, eda na lomani koya tale ga vakalevu\n19, 20. (a) Na cava mo cakava mo drau veitokani kina kei Jiova? (b) O na vakaraitaka vakacava ni o vakabauta na isoro ni veivoli i Jisu?\n19 Ni o kila ni lomani iko vakalevu na Kalou, na cava mo cakava mo drau veitokani kina? Ena rawarawa nomu lomana e dua ke o kilai koya vinaka. E kaya na Joni 17:3 ni rawa ni o kilai Jiova ena nomu vulica na veika me baleti koya. Ni o cakava qori, o na lomani koya vakalevu, o na via vakamarautaki koya, drau na veitokani tale ga. E bibi gona mo vulica tiko ga na veika me baleti Jiova ena iVolatabu.—1 Joni 5:3.\n20 Vakabauta na isoro ni veivoli i Jisu. E kaya na iVolatabu ni na “bula tawamudu o koya e vakaraitaka ni vakabauta na Luvena.” (Joni 3:36) Ni tukuni meda vakaraitaka na vakabauta, cava na kena ibalebale? E dodonu meda cakava na ka e vakavulici keda kina o Jisu. (Joni 13:15) E sega ni rauta meda kaya ga nida vakabauti Jisu kei na ivoli, e bibi meda cakacakataka na noda vakabauta. E tukuni ena Jemesa 2:26: “Ena mate . . . na vakabauta e sega ni cakacakataki.”\n21, 22. (a) Na cava meda dau tiko kina ena iVakananumi ni mate i Karisito e veiyabaki? (b) Na cava ena vakamacalataki ena Wase 6 kei na 7?\n21 Tiko ena iVakananumi ni mate i Karisito. Ena yakavi ni bera na mate i Jisu, a tukuna meda dau vakananuma na nona mate. Eda cakava qori e veiyabaki, qai vakatokai na soqo qori me iVakananumi se “na iVakayakavi ni Turaga.” (1 Korinica 11:20; Maciu 26:26-28) E sega ni vinakata o Jisu meda guilecava na bula uasivi a solia me keda ivoli, mani kaya: “Dou dau cakava qo mo dou vakananumi au kina.” (Wilika Luke 22:19.) Eda vakaraitaka gona ena noda tiko ena iVakananumi nida sega ni guilecava na keda ivoli, kei na levu ni nodrau lomani keda o Jiova kei Jisu.—Raica na iKuri ni iVakamacala 16.\n22 Na ivoli e iloloma talei duadua me bau soli vei keda. (2 Korinica 9:14, 15) Na iloloma talei qori ena yaga tale ga vei ira na vica vata na milioni era sa mate. Qori ena qai vakamacalataki ena Wase 6 kei na 7.\nKA DINA 1: E YAGA VEI KEDA KECE NA IVOLI\n“[E] lako mai na Luve ni tamata . . . me solia . . . na nona bula me kedra ivoli e le levu.”—Maciu 20:28\nNa cava e veiganiti kina me dua na keda ivoli?\nA vakaleqa o Atama na nona veiwekani kei Jiova ena gauna e talaidredre kina, sa sega tale ga ni marautaka na bula uasivi, kei na nona itikotiko Parataisi.\nEda ivalavala ca qai mate ena vuku i Atama.\nE vakarautaka na ivoli o Jiova me sereki kina na kawatamata mai na ivalavala ca kei na mate.\nKA DINA 2: VAKARAUTAKA O JIOVA NA IVOLI\n“[E] tala mai vuravura na Kalou na Luvena e duabau ga e vakatubura, meda vakabulai kina ena vukuna.”—1 Joni 4:9\nE vakarautaka vakacava o Jiova na ivoli?\nSame 49:7, 8\nE sega ni dua vei keda e rawa ni volia lesu na bula uasivi a kau tani vei Atama.\nA tala mai vuravura o Jiova na Luvena vakamareqeti me sucu vakatamata, ia e uasivi.\nRoma 3:23, 24; Iperiu 9:24\nA lesu i lomalagi o Jisu ni vakaturi oti, qai cabora vei Jiova na nona bula uasivi me keda ivoli.\nKA DINA 3: RAWA NA INUINUI ENA IVOLI\n“Ena qusia tani . . . na wainimata kece mai na matadra, sa na sega tale na mate.”—Vakatakila 21:4\nEna yaga vakacava vei keda na ivoli?\n1 Joni 1:8, 9\nE vosoti kina noda cala.\nIperiu 9:13, 14\nE savasava kina ena mata ni Kalou na noda lewaeloma.\nEda rawa ni vakanuinui kina meda bula tawamudu.\nNa ivoli e vakadeitaka ni rau lomani keda dina o Jiova kei Jisu.\nKA DINA 4: E BIBI MEDA VAKABAUTA NA IVOLI\n‘E solia na Kalou na Luvena e duabau ga e bulia, mera rawata na bula tawamudu o ira na vakaraitaka nodra vakabauti koya.’—Joni 3:16\nEda na vakavinavinakataka vakacava na ivoli e vakarautaka ena vukuda na Kalou?\nKilai rau o Jiova kei Jisu, qai vakatotomuri rau.\nTiko ena iVakananumi ni mate i Karisito e veiyabaki.\nJoni 3:36; Jemesa 2:26\nMeda kua ni tukuna ga nida vakabauti Jisu. Meda cakava sara ga na ka e vakavulici keda kina o koya..\nNa Keda iVoli—Na iLoloma Uasivi ni Kalou (Wase 1)\nNa Keda iVoli—Na iLoloma Uasivi ni Kalou (Wase 2)\nVakarautaka o Jiova na “Kedra i Voli na Lewe Vuqa”\nNa ivakavuvuli bibi qai rawarawa e rawa ni vukei iko mo toro voleka vua na Kalou.\niMeli iMeli Na iVoli e iLoloma Uasivi ni Kalou


Ka me Caka ni Yaco na Kama: Vakatutu Yaga ni Yaco na Kama e Selters, Jamani\nWILIKA ENA VOSA Afrikaans Albanian Amharic Arabic Armenian Azerbaijani Basque Batak (Toba) Bislama Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chol Croatian Czech Danish Dutch English Finnish Fon French Galician Georgian German Greek Haitian Creole Hebrew Hungarian Icelandic Iloko Indonesian Isoko Italian Japanese Kinyarwanda Kirghiz Kirundi Kongo Korean Lingala Lithuanian Malagasy Malay Malayalam Myanmar Ndebele (Zimbabwe) Norwegian Persian Polish Portuguese (Brazil) Portuguese (Portugal) Romanian Russian Serbian (Cyrillic) Serbian (Roman) Shona Slovak Slovenian Spanish Swahili Swedish Tagalog Tahitian Tarascan Telugu Thai Turkish Ukrainian Valencian Vietnamese Yoruba vakaViti\nVakatutu Yaga ni Yaco na Kama\n“Kama! Na kama!” E katalau tiko o Sandra ena nodrau vale na vugona, e raica sara ni kama tiko e dua na vale lailai e toka voleka ga e yasa ni vale. E totolo nodrau yavala kei watina o Thomas. E taura mai o Sandra na iboko ni buka, mani cici o Thomas me raica na vu ni kama. E kusa yani o Sandra me solia vei Thomas na iboko ni buka me bokoca kina na kama. E kaya: “Ke keirau sega ni cakava e dua na ka, rawa ni kamayavu sara ga na vale ya.”\nNa cava e vukei Sandra kei Thomas me rau kua ni taqaya, qai vuki totolo? Rau vulica kei na le 1,000 era bolecakacaka ena valenivolavola ni tabana e Selters, Germany, na ka me caka ni yaco na kama.\nE kovuta e 70 na eka ni vanua e Selters e tiko kina na ofisi kei na itikotiko, na vanua ni savasava, valenitabaivola, kei na so na vanua ni vakavinakataki iyaya. Na vanua kece qori e rawa ni yaco kina na kama. E tuvanaka gona e dua na tabana e vakatokai na Safety and Environment Department na vuli ena ka me caka ni yaco na kama. Kena imatai, era vuli kei na tabana ni boko buka e dua na timi mai na valenivolavola ni tabana e vakatokai na Emergency Response Team. Kena ikarua, o ira kece na bolecakacaka ena valenivolavola ni tabana era vulica:\nNa ka me caka ni yaco na kama.\nNa qaqarauni ena gauna ni kama.\nNa tarovi ni kama ni se lailai.\nNa kila era vulica na bolecakacaka e yaga vakalevu ena gauna ni leqa tubukoso.\nVakavulici ena Bokobuka\nEra vulica ena gauna ni vakatovotovo, na ka me caka me boko kina na kama. Na iotioti ni gauna a vulica kina o Christin na ka me caka me boko kina na kama, ni se paraimari. E kaya me baleta na veivakavulici e caka ena valenivolavola ni tabana: “Au taura na iboko ni buka, dolava, qai vanataka ina kama donuya na matanicagi. Ke sega ena rawa ni yameca na mataqu na yameyame. Au bokoca ga vakataki au na kama! Au vulica tale ga na sala me keimami bokoca kina vakailawalawa na kama.”\nNa vakatovotovo e “vakaseavutaka na rere me baleta na kama”. E kaya o Daniel e dauveivakavulici ni kama ena valenivolavola ni tabana: “E levu era dau kidacala ni yaco na kama. Era lomaleqa ra qai veinanuyaka, ‘Na cava me caka? Me vakayagataki vakacava na iboko ni buka?’ Nira kila na ka mera cakava, ena rawa ni tarovi na kama ni se lailai mai na kena lai tete.” E kaya ena gauna ni vuli: “Ena vinakati vei ira na vuli mera kila na ivakavakayagataki donu ni iboko ni buka ena gauna ni leqa tubukoso, kei na sala mera bokoca kina na kama. Era na yaloqaqa qai nuidei mera veivuke ni yaco na leqa.”\nYaga ni Vuli\nE levu era vakavinavinakataka na veivakavulici qo. E kaya o Christin, sa cavuti oti mai: “Qo na imatai ni gauna meu taura kina na iboko ni buka. E dodonu meda vulica kece na ka qo.” O Nadja e cakacaka ena rara ni waqavuka, e dau cakacaka tale ga vagauna ena valenivolavola ni tabana, e kaya: “Tini na yabaki sa oti au se vulica kina ena rara ni waqavuka na ka me caka ni yaco na kama. Ia au nuidei vakalevu ena veivakavulici e caka ena valenivolavola ni tabana. Ke yaco na kama, au sa kila na ka meu cakava.”\nE kaya o Sandra ni ka e vulica ena valenivolavola ni tabana e vukei koya me yavala totolo ena vale nei vugona. E kaya: “Au sa sega ni rere ni vakayagataka na iboko ni buka. E vinaka me caka e veiyabaki na veivakavulici. E vukei au dina.”\nVuli kei na Tabana ni Boko Buka\nEra vakayacora na tabana ni boko buka eso na vuli ena valenivolavola ni tabana. E kaya na nodra iliuliu o Theo Neckermann: “Na neitou tabana ni bokobuka e qarava na yasayasa o Selters. Keitou na veivuke ke yaco na kama e vale se na rumu e redetaki. Ia ena yasayasa qo e duatani duadua na valenivolavola ni tabana. Baleta e rabailevu na vanua e toka kina na vale kei na qele, e vale lelevu, e tiko tale ga kina na vanua ni tabaivola. E vinakati me keitou kila e levu tale na sala ni bokobuka ena itikotiko qo. Keitou marautaka qai vakavinavinakataka ni rawa ni keitou mai veivakavulici eke.”\nEra vakatovotovo e sivia na 100 na lewe ni Emergency Response Team ni valenivolavola ni tabana kei na tabana ni bokobuka, me baleta na veivakabulai ni yaco na kama, kei na ka me caka ena gauna ni kama. E kaya o Mr. Neckermann: “Keitou qoroi ira sara ga na Emergency Response Team. Na nodra veivuke kei na veivakasalataki, e rawa vinaka kina na veivakavulici me baleta na ka me caka ni yaco na kama.”\nVakaraitaki toka na rerevaki ni kena sagai me boko na waiwai kama ena wai\nEra cakava sara ena Feperueri 2014 na tabana ni bokobuka kei na Emergency Response Team na ka era vulica. E biu na kubou ena dua na itikotiko ena valenivolavola ni tabana. E nanuma lesu o Daniel sa vakamacalataki oti mai: “Na vavaku ni kubou e sega mada ga ni keitou raica rawa na ligai keitou. Keitou qiriti ratou sara na tabana ni boko buka, qai vagalalataki mai e 88 na rumu. Ni ratou yaco mai na tabana ni boko buka, sa vagalalataki kece na vale.” E kaya o Mr. Neckermann: “Au sega ni tadra ni na totolo na kena vagalalataki na vale levu va qo ena siti o Frankfurt. Oni sa bau vakavulici vinaka sara ga, wananavu dina ratou na Emergency Response Team!” Ratou siqema na dauboko buka na vu ni kama, ratou bokoca tale ga. E sega ni dua e mavoa, sega tale ga ni yaco na vakacalaka levu.\nEra nuitaka tu o ira kece ena valenivolavola ni tabana e Selters ni na sega ni yaco e dua na kama va ya. Ia ke mani yaco, era sa tu vakarau o ira era vakavulici, baleta era sa kila na sala mera veivakabulai kina.\niTataqomaki ena Gauna ni Leqa Tubukoso\nNa vakatutu qo o rawa ni bula kina kei ira eso tale.\nWilika na neimami vukei ira keimami vakabauta kei ira eso tale ena gauna ni leqa tubukoso.\niMeli iMeli Vakatutu Yaga ni Yaco na Kama


Na Bebe Ukutaki—Kilai na Ka Vuni\nWILIKA ENA VOSA Afrikaans Albanian Amharic Arabic Armenian Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Ewe Finnish French Georgian German Greek Hiligaynon Hungarian Iloko Indonesian Italian Japanese Kinyarwanda Kirghiz Kirundi Korean Lithuanian Malagasy Maltese Myanmar Norwegian Polish Portuguese (Brazil) Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Sinhala Slovak Slovenian Spanish Swahili Swedish Tagalog Thai Tigrinya Tsonga Turkish Twi Ukrainian Urdu Xhosa Zulu vakaViti\nERA qoroya na dauvakadidike ena veigauna sa oti na irairai ni bebe ukutaki se na yacana vakaPeritania na painted lady (Vanessa cardui), ia era vaqaqa se cava e yacovi ira ni cava na vulaikatakata. Era mate beka ni tekivu na vulaililiwa? E vakavotui e dua na itukutuku vakasakiti ena vakadidike vou e qai caka ga qo. E laurai nira dau vuka vakayabaki ena kedrau maliwa o noca Urope kei Aferika.\nEra vakayagataka na dauvakadidike na misini vereverea me toboka na vanua e vukaca na bebe ra qai veidutaitaka kei na ka era tukuna eso tale mai na veiyasa i Urope. Era dikeva ni gauna e oti kina na vulaikatakata, era vuka ina sauca na qeleqeleni bebe qo; era vuka tubu me 500 na mita, e dredre kina meda raici ira. E donui ira na cagi e 45 na kilomita dua na aua na kena totolo me kauti ira i Aferika. Na nodra vuka vakayabaki qo e rauta ni 15,000 na kilomita na kena yawa, tekivu mai ena noca ni vanua batabata ena Arctic me yacova sara na sauca ena ra kei Aferika. Qo e voleka ni vakaruataka na nona vuka vakayabaki na bebenitoga ni Nocamerika. Ena taura e ono na yatukawa ni bebe ukutaki mera vuka i Aferika ra qai lesu i Urope.\nE vakamacalataka o parofesa Jane Hill ena University of York mai Igiladi: “Era sega ni cegu na bebe ukutaki, nira vakaluveni oti era na tomana tale na nodra ilakolako.” Era cakava qori e veiyabaki ena nodra ilakolako balavu mai noca kei Urope i Aferika qai lesu tale.\nE tukuna o Richard Fox, na manidia ni vakadidike ena isoqosoqo e taqomaka na bebe na Butterfly Conservation, ‘Na manumanu lailai qo e sega mada ga ni dua na karamu na kena bi, e vaka toka ga e dua na matanisuka lailai na nona mona, e sega tale ga ni vuli vei ira na bebe sa vukaca oti na ilakolako qo, ia se rawa ga ni vuka mai na dua na yasa i vuravura ina dua tale.’ E tomana, “A nanumi tu ni manumanu lailai qo e muria tu ga vakamataboko na matanicagi me yacova sara nona mate ena vulaililiwa e Peritania,” ia e dikevi “ni bebe ukutaki e kenadau sara ena ilakolako yawa.”


Dauveilewai 11 | iVolatabu ena Internet | Vakadewa ni Vuravura Vou\nCemuri o turaganilewa Jefica qai iliuliu ena dua na gauna e muri (1-11)\nVeivosaki o Jefica kei ira na Amoni (12-28)\nVosa ni yalayala nei Jefica kei luvena yalewa (29-40)\nBula vakadawai nei luvena yalewa (38-40)\n11 E turaga qaqa ni Kiliati o Jefica,+ na luve ni saqamua, na tamana o Kiliati. 2 E vakasucuma tale ga na wati Kiliati eso na luvena tagane. Nira sa levu mai na luvei wati Kiliati era qai cemuri Jefica, era kaya vua: “Ena sega ni dua na nomu ivotavota ena vuvale i tamadatou ni duatani na tinamu.” 3 E drovaki ira sara na tacina o Jefica, e lai vakaitikotiko ena vanua o Topi. Era tokoni Jefica na tagane era sega ni cakacaka mera muri koya. 4 Sa dede toka era qai valuti ira na Isireli na Amoni.+ 5 Nira valuti ira na Isireli na Amoni, era lako sara na qase ni Kiliati mera lai kauti Jefica mai na vanua o Topi. 6 Era kaya vei Jefica: “Lako mai, mo mai neimami komada meda valuti ira na Amoni.” 7 Ia e kaya o Jefica vei ira na qase ni Kiliati: “Sega ni o kemuni ga qo oni cati au vakalevu oni qai cemuri au mai na vale i tamaqu?+ Na cava oni lakovi au mai kina qo ni oni sa leqa?” 8 Era kaya sara vei Jefica na qase ni Kiliati: “Qori sara ga na vuna keimami lakovi iko mai kina. Ke o lako vata kei keimami meda valuti ira na Amoni, o na liutaki keimami na lewe i Kiliati taucoko.”+ 9 E mani kaya o Jefica vei ira na qase ni Kiliati: “Ke oni kauti au lesu meu valuti ira na Amoni qai vakamalumalumutaki ira vei au o Jiova, au na nomuni iliuliu sara ga!” 10 Era kaya vei Jefica na qase ni Kiliati: “Me noda ivakadinadina* mada ga o Jiova ke keimami sega ni cakava na ka o tukuna.” 11 E tomani ira sara na qase ni Kiliati o Jefica, era lesi koya na lewenivanua me nodra turaga me nodra komada. E qai tokaruataka o Jefica na ka e tukuna ena mata i Jiova e Misipa.+ 12 E tala eso na italai o Jefica vua na nodra tui na Amoni,+ e kaya: “Na cava na noqu cala mo mai valuta kina na noqu vanua?” 13 E kaya sara na nodra tui na Amoni vei ira na italai nei Jefica: “Era taura na Isireli na noqu vanua ena gauna era biuti Ijipita mai kina,+ mai Arinoni+ i Japoki me yaco sara ina Joritani.+ Ia qo moni vakasuka mai vakavinaka.” 14 Ia e tala tale eso na italai o Jefica vua na nodra tui na Amoni, 15 mera kaya vua: “Qo na ka e tukuna o Jefica: ‘Era sega ni taura na Isireli na nodra vanua na Moapi+ kei na nodra vanua na Amoni,+ 16 nira biuti Ijipita na Isireli era lako voli ena vanua talasiga me yaco sara ina Wasa Damudamu+ mera yaco i Ketesa.+ 17 Era qai tala eso na italai na Isireli vua na tui Itomi,+ era kaya: “Yalovinaka, me keimami takosova mada na nomu vanua,” ia e sega ni vakarorogo na tui Itomi. Era talatala tale ga vua na tui Moapi,+ e sega ni vakadonuya. Era mani tiko ga na Isireli e Ketesa.+ 18 Nira lako voli ena vanua talasiga, era sega ni muria na vanua o Itomi+ kei na vanua o Moapi. Era lakova na tokalau ni vanua o Moapi+ ra qai keba toka ena yasayasa o Arinoni, era sega ni lakova na nodra iyalayala ni vanua na Moapi+ ni o Arinoni ga na iyalayala ni vanua o Moapi. 19 “‘Oti oya era tala eso na italai na Isireli vei Sioni na nodra tui na Amoraiti na tui Esiponi, era kaya vua na Isireli: “Yalovinaka, me keimami takosova mada na nomu vanua me keimami yaco ina neimami tikina.+ 20 Ia e sega ni vakabauti ira na Isireli o Sioni mera takosova na nona vanua, e mani soqoni ira kece na nona tamata o Sioni mera keba e Jeasa mera valuti ira na Isireli.+ 21 E qai soli Sioni kei ira kece na nona tamata o Jiova na nodra Kalou na Isireli e ligadra na Isireli, era vakadrukai ira ra qai taukena na nodra vanua kece na Amoraiti, o ira na lewenivanua oya.+ 22 Era taukena gona na nodra vanua kece na Amoraiti mai Arinoni me yaco sara i Japoki, mai na vanua talasiga me yaco sara ina Joritani.+ 23 “‘O Jiova ga na Kalou ni Isireli e cemuri ira na Amoraiti e matadra na nona tamata na Isireli,+ ia qo o na via cemuri ira? 24 Vakacava o na sega ni taura na vanua e solia vei iko o Kimosi+ na nomu kalou mo taukena? O ira kece ga e cemuria o Jiova na neimami Kalou e mata i keimami, keimami na cemuria.+ 25 Vakacava, o uasivi Pelaki+ na luvei Sipori na tui Moapi? Sa bau saqati Isireli mada se valuti ira? 26 Nira tiko na Isireli e Esiponi kei na kena tauni lalai,*+ e Aroeri kei na kena tauni lalai, kei na koro kece era tiko ena bati ni Arinoni me 300 na yabaki, na cava oni sega ni taura lesu kina ena gauna oya?+ 27 Au sega ni cala vei iko, ia e cala ni o valuti au. Me lewai ira mada ga nikua na Isireli kei ira na Amoni o Jiova na Turaganilewa.’”+ 28 Ia e sega ni rogoca na tui Amoni na itukutuku nei Jefica a lai tukuni vua. 29 E sobuti Jefica na yalo i Jiova+ qai takosova na vanua o Kiliati kei Manasa me lako yani i Misipe e Kiliati,+ mai Misipe e Kiliati e lako sara vei ira na Amoni. 30 E qai bubului vei Jiova o Jefica,+ e kaya: “Ke oni soli ira na Amoni e ligaqu, 31 ena nei Jiova+ o koya ga ena lako mai ena katuba ni noqu vale me tavaki au niu lesu mai ena vakacegu vei ira na Amoni, au na cabori koya qori me isoro kama.”+ 32 E mani lako yani o Jefica me valuti ira na Amoni, e qai soli ira o Jiova e ligana. 33 E ravuti ira ena dua na veivakamatei levu mai Aroeri me yaco sara i Minici, e 20 na koro, me yaco sara i Epeli-kiramemi. Era vakadrukai gona na Amoni e matadra na Isireli. 34 Oti e lako o Jefica i Misipa+ ina nona vale, kila na cava! e curu mai tuba na luvena yalewa me tavaki koya, e qiria tiko na tibereli qai meke tiko! Ia e dua ga na luvena, na luvena duabau. E sega tale ni dua na luvena tagane se luvena yalewa. 35 Ni raici koya ga, e dresulaka na nona isulu, e kaya: “Oilei na luvequ! O sa vakamosia dina na lomaqu,* o iko sara ga au na tala. Au sa yalayala oti vei Jiova, au na sega ni vakasuka.”+ 36 Ia e kaya vua na luvena yalewa: “I tamaqu, ke o sa yalayala oti vei Jiova, mo vakayacora vei au na ka o yalataka,+ ni o Jiova ga e totogitaki ira na kemu meca na Amoni ena vukumu.” 37 E kaya tale vei tamana: “Me vakayacori vei au qo: Mo vakadonuya mada meu lako me rua na vula, meu lako ina veiulunivanua meu tagicaka na noqu bula vagoneyalewa kei ira na noqu itokani goneyalewa.”* 38 E kaya sara o Jefica: “Mo lako!” E mani tukuna me lako me rua na vula, e biubiu sara me lako ina veiulunivanua kei ira na nona itokani mera tagicaka na nona bula vagoneyalewa. 39 E lesu vei tamana ni oti e rua na vula, e qai vakayacora o tamana na ka e bubuluitaka me baleti koya.+ E sega ni veiyacovi kei na dua na tagane. E kena ivalavala gona e Isireli: 40 Mera lako e veiyabaki na goneyalewa ni Isireli mera vakacaucautaka na luvena yalewa o Jefica na turaga ni Kiliati, oya me va na siga ena dua na yabaki.\n^ Ipe., “o koya e rogoca.”\n^ Ipe., “O sa vakamalumalumutaki au.”\n^ Se “tagi kei ira na noqu itokani niu na sega ni vakawati.”


iVakatautauvata ni Tini na Goneyalewa (Maciu 25:1-13) | Bula i Jisu\nBibi Meda Yadra Tiko—iVakatautauvata ni Goneyalewa\nTUKUNA O JISU NA VOSA VAKATAUTAUVATA NI TINI NA GONEYALEWA\nSa sauma voli mai o Jisu nodratou vakatataro na yapositolo me baleta na ivakatakilakila ni nona tiko kei na icavacava ni veika vakavuravura. Sa qai cavuta tale e dua na vosa vakatautauvata. O ira era donuya na gauna sa na tiko kina o Jisu era na vakadinadinataka na veika e tukuni ena ivakatautauvata qori.\nE tekivu ena nona kaya: “Na Matanitu vakalomalagi e rawa ni vakatauvatani kei ratou na tini na goneyalewa eratou kauta na nodratou cina me ratou lai tavaka na taganevou. E lima eratou lialia, e lima eratou vuku.”—Maciu 25:1, 2.\nE sega ni tukuna tiko o Jisu nira lialia eso nona tisaipeli era lewe ni Matanitu vakalomalagi, eso tale era vuku. Ia me salavata kei na Matanitu qori, e vakabibitaka tiko o Jisu ni vakatau vei ratou yadua nona tisaipeli nodratou yadra tiko se sega. E nuidei o Jisu ni rawa ni ratou yalodina tiko ga na nona tisaipeli, ena vakalougatataki ratou tale ga o Tamana.\nEna vosa vakatautauvata qo, ratou lai tavaka na taganevou na tini na goneyalewa, me ratou tiko tale ga ena soqo ni vakamau. Ni yaco mai na taganevou, eratou na vakararamataka na gaunisala ena nodratou cina, me dokai kina o tagane ni kauti watina ina nona vale vou. Cava e qai yaco?\nE vakamacalataka o Jisu: “O iratou na lialia eratou kauta na nodratou cina ia eratou sega ni kauta na waiwai, o iratou na vuku eratou kauta na nodratou cina kei na kena tavaya waiwai. Ni sa dede mai na taganevou, eratou mani sosovu kece, ratou moce sara.” (Maciu 25:3-5) E sega ni yaco mai na taganevou ena gauna e namaki. Eratou oca na wawa, ratou qai moce na goneyalewa. De dua ratou nanuma lesu kina na yapositolo na italanoa i Jisu me baleta e dua na tagane sucu turaga e gole vakayawa qai ‘lesu mai ni sa vakadeitaka oti na nona itutu vakatui.’—Luke 19:11-15.\nEna vosa vakatautauvata ni tini na goneyalewa, sa qai vakamacalataka o Jisu na ka e yaco ni sa basika na taganevou: “Ena bogilevu tutu, e qai rogo mai e dua na kaila, ‘Sa yaco mai na taganevou! Ni lai tavaka.’” (Maciu 25:6) Vakacava eratou yadra tiko qai vakarau tu na goneyalewa?\nE tomana o Jisu: “Eratou tucake na goneyalewa, eratou vakarautaka sara nodratou cina. Eratou kaya na goneyalewa lialia vei ratou na vuku, ‘Dou taloca mada mai vei keitou eso na nomudou waiwai, ni sa voleka ni boko na neitou cina.’ Ratou mani sauma na goneyalewa vuku, ‘De qai sega ni veirauti vei keda. Dou lai volia ga mai na nomudou waiwai vei ira na volitaka tiko.’”—Maciu 25:7-9.\nEratou sega gona ni yadra tiko se vakarau tu na lima na goneyalewa lialia ni yaco mai na taganevou. A lailai nodratou waiwai ni cina, ratou mani lai vaqara tale eso. E kaya o Jisu: “Ni ratou se lako tu i volivoli, sa yaco mai na taganevou. Ratou mani curu vata kei koya ina kana ni vakamau na goneyalewa eratou sa vakarau tu, qai sogo na katuba. Oti ya eratou sa qai yaco mai na goneyalewa lialia, eratou kaya, ‘Turaga, Turaga, ni dolava mada vei keitou na katuba!’ E qai sauma mai na taganevou, ‘Au tukuna vakadodonu, au sega sara ga ni kilai kemudou.’” (Maciu 25:10-12) Sa vakaloloma dina ni ratou sega ni vakarau tu se yadra tiko!\nEratou kila na yapositolo ni taganevou a cavuta o Jisu e vakaibalebaletaki tiko ga vua, ni a vakatauvatani koya tale ga ena dua na gauna e liu ina dua na taganevou. (Luke 5:34, 35) Vakacava o ratou na lima na goneyalewa vuku? Ni vakamacalataka o Jisu na “qelenisipi lailai” ena veiliutaki ena Matanitu ni Kalou, e kaya: “Dou vakaisulu dou tu vakarau, me caudre tiko ga na nomudou cina.” (Luke 12:32, 35) Eratou taura rawa na yapositolo ena ivakatautauvata ni goneyalewa ni o Jisu e vakaibalebaletaki ira tiko na tisaipeli yalodina me vakataki ratou. Na cava e via vakabibitaka o Jisu ena vosa vakatautauvata qori?\nE vakamatatataka o Jisu ena itinitini ni nona vosa vakatautauvata: “Mo dou yadra tiko gona, ni dou sega ni kila na kena siga se na kena aua.”—Maciu 25:13.\nE vakasalataki ratou nona imuri yalodina o Jisu me ratou ‘yadrava’ na nona sa na tiko. Me vakataki ratou ga na lima na goneyalewa vuku, e bibi me ratou vakarau tu qai gugumatua me yacova nona lako mai o Jisu me dei kina nodratou inuinui totoka kei na nodratou icovi.\nEratou duidui vakacava na lima na goneyalewa vuku kei na lima na goneyalewa lialia?\nO cei e vakaibalebaletaka na taganevou? O cei e vakaibalebaletaka na goneyalewa?\nNa cava e vakabibitaka o Jisu ena vosa vakatautauvata ni tini na goneyalewa?\nWilika na kena vakamatatataki na vosa vakatautauvata i Jisu me baleta na tini na goneyalewa, e vakavotuya mai na itukutuku rawarawa qai bibi.\niMeli iMeli Bibi Meda Yadra Tiko—iVakatautauvata ni Goneyalewa\njy wase 112 t. 260-261


Ai Vola i Ilamani\nNa kedra itukutuku na Nifaiti. Na nodra ivalu kei na veileti, kei na nodra tatawasewase. Ka vakakina na nodra parofisai e vuqa na parofita tabu, ni bera na nona lako mai na Karisito, me vaka na ivolatukutuku nei Ilamani, ko koya na luvei Ilamani, ka vakakina na nodra ivolatukutuku na luvena tagane, me yacova sara na nona lako mai na Karisito. Ka vakatalega kina na nodra saumaki mai e vuqa na Leimanaiti. E dua na itukutuku ni nodra saumaki. E dua na itukutuku ni nodra ivalavala dodonu na Leimanaiti, kei na nodra caka ca kei na nodra ivalavala vakasisila na Nifaiti, me vaka na ivolatukutuku nei Ilamani, kei iratou na luvena tagane, me yacova sara na nona lako mai na Karisito, sa vakatokai na ivola i Ilamani, kei na veika tale e so.\nNa Parofisai i Nifai na Luvei Ilamani—Sa vunauci ira na tamata i Nifai na Kalou ni na talevi ira ena nona cudru ka na vakarusai ira sara kevaka era sega ni veivutunitaka na nodra caka ca. Sa yaviti ira na tamata i Nifai na Kalou ena mate dauveitauvi; era sa veivutuni ka saumaki vua. Sa parofisai vei ira na Nifaiti ko Samuela, e dua na Leimanaiti.\nOkati ena wase e 7 ki na wase e 16.